Ким нима хоҳлайди? — Dilkashradio.com\nКим нима хоҳлайди?\nБугун йўлаклар минглаб ҳорғин, норози, арзимас ҳақ эвазига ишлаётган савдо агентлари билан тўлиб-тошиб ётибди. Нега шундай? Негаки, улар ҳар доим ўзларининг хоҳиш-истаклари ҳақида ўйлайдилар. Улар на сиз, на мен бир нарса сотиб олишни хоҳламаётганимиз сабабини тушунолмайдилар. Агар биз нимадир харид қилишни истаганимизда, борардик-да харид қилардик-қўярдик. Бироқ икковимиз ҳам ўз муаммоларимиз ечими билан оворамиз. Агар ўша агентлар муаммоларимизни бартараф этишда ўз хизмати ёки товари қандай ёрдам бериши мумкинлигини кўрсата олганларида, улар товарларини таклиф қилиб юришларига асло ҳожат қолмасди. Биз ўзимиз сотиб олган бўлар эдик.\nБироқ кўп савдогарлар бир умр тижорат билан шуғулланиб, ўз ишларига харидор нуқтаи назаридан қарамай келадилар. Масалан, мен марказда яшайман. Бир куни кўчада шошиб кетаётиб, кўп йиллардан бери шу ҳудудда кўчмас-мулк суғуртаси билан шуғулланадиган агентни учратиб қолдим. Ундан: «Менинг уйим қурилишида металл тўрлар ёки ичи ғовак ғиштлар ишлатилганми?» деб сўрадим. У билмаслигини ва керакли жойдан аниқлаб беришини айтди. Аммо эртаси куни эса менга хат ёзиб хатда саволимга жавоб бериши мумкин бўлган идоранинг телефонини ёзиб юборибди. Ваҳоланки, мен савол берган заҳотиёқ, ўн дақиқа ичида тегишли идорага қўнғироқ қилиб, мени қизиқтирган нарсани билиб бериши мумкин эди. Кейин эса уйимни суғурта қилишни маслаҳат берибди. У бу хати билан менга эмас, ўзига ўзи ёрдам бермоқчи бўлган.\nБунақа хатога бошқа мутахассислар ҳам йўл қўйишади. Бир киши оталариголог ҳузурига борибди. Доктор ҳали унинг бодомсимон безларини кўрмай туриб, унинг қаерда ишлашини сўрабди. Демак бу докторга унинг касали эмас, ундан қанча пул чиқиши мумкинлиги қизиқтиради. Натижада эса доктор бир чақа ҳам ололмаган.\nДунёда бу каби кишилар жуда кўп. Шунинг учун ўзгаларга беғараз хизмат қиладиган, жуда камдан-кам учрайдиган одам олдида бундайлар олдида катта устунликка эга. Бундай кишиларнинг рақобатчиси кам бўлади. Оуэн. Янг деган киши шундай деган экан: «Ўзини ўзгаларнинг ўрнига қўйиб, уларнинг фикрлар оқимини тушунишга қодир киши, ўз келажагидан хавотирланмаса ҳам бўлади.»\nКўп кишилар коллеж ва институтларда таҳсил оладилар. Улар ўз соҳаларининг сирларини ўрганадилар, шунга қарамай ўз мулоҳазалари қандай ишлаётганлигини билмайдилар. Бир куни коллеждаги бир йигит курсдошларига шундай деётганини эшитиб қолдим: «Анчадан бери баскетбол ўйнагим келяпти. Эртага келсанглар бир мазза қилиб баскетбол ўйнардик». Тенгдошлари буни хоҳлайдими, йўқми сўраб ўтирмади. Бундай пайтда баскетболнинг иштаҳани очиб, мияга дам берувчи, қувончли лаҳзалари ҳақида гапириб сизда шу ўйинга нисбатан иштиёқ уйғотиши, сўнг баскетбол ўйнаш таклифини киритса тўғри бўларди.\nПрофессор Оверстрит шундай деган эди: «Дастлаб, суҳбатдошингизни ниманидир хоҳлашга мажбур қилинг…» Азизлар сизнинг ҳам бизга айтадиган сўзларингиз бордир. Агар шундай бўлса бизнинг www.najot.com сайтимизга кириб ўз фикрларингизни қолдиринг. Биз сизнинг фикрларингизни қадрлаймиз.


ОТМга қабул: нима ўзгаради, қандай бўлади?\nҚарор лойиҳаси кириш қисмида қайд этилганидек, 2018/2019 ўқув йилида бакалавриат таълим йўналишларига ўқишга қабул қилиш учун кириш тест синовлари илк маротаба катта сиғимли биноларда ўтказилди. Абитуриентлар бинога киришда шахсни идентификациялаш қурилмалари ёрдамида текширилди, тест синовлари кузатув камералари ёрдамида назорат қилинди ҳамда ушбу жараёнлар абитуриентларнинг ота-оналарига бевосита катта мониторларда, интернет сайтида онлайн тизими орқали ва телевидениеда тўғридан-тўғри ёритилди.\nЎз навбатида мазкур тизимни янада такомиллаштиришга эҳтиёж мавжудлиги таъкидланади. Бундан эса бир қанча мақсад кўзланган. Жумладан, олий таълим муассасаларига қабул тест синовлари халқаро андазаларга мувофиқлаштирилиши лозим. Абитуриентларга бир нечта олий таълим муассасаси таълим йўналиши танловида иштирок этишига имконият яратилиши зарур. ОТМга ўқишга кириш учун ҳужжат топширишдаги қийинчиликлардан ҳам кўз юмиб бўлмайди.\nШунга мувофиқ, қарор лойиҳасида олий таълим муассасаларига қабул жараёнини ва Давлат тест маркази фаолиятини такомиллаштириш, хусусан, имтиҳон фанлари блокларини кенгайтириш, тест ўтказиш тартиби ва муддатларига ўзгартиришлар киритиш кўзда тутилмоқда. Абитуриентларга учтагача олий таълим муассасаси таълим йўналишига ҳужжат топшириш имконияти тақдим этилиши белгиланаяпти.\nМутасадди вазирлик ва идоралар томонидан билдирилган бир қатор таклифлар маъқулланган. Маълумки, ўтган ўқув йилида имтиҳонлар 1 августдан 15 августга қадар, яъни 15 кун давомида ташкил этилганди. 2019/2020 ўқув йили қабулидан бошлаб эса олий таълим муассасаларига кириш тест синовлари июль-август ойларида ўтказилиши мумкин.\nШунингдек, энг юқори баллнинг 30 фоизи ва ундан юқори баллни тўплаган абитуриентларга фанлар бўйича тест синовлари натижалари акс этган, 3 йил муддатга амал қиладиган сертификат берилади ҳамда уларга учтагача таълим йўналишида танловда иштирок этиши учун имконият яратилади.\nАбитуриент учтагача ОТМга ҳужжат топшира олиши ажойиб, албатта. Таклифга кўра, фақат олий таълим муассасаларини танлашда имтиҳон фанлари блоки ва кетма-кетлигининг мослиги эътиборга олиниши керак бўлади. 2018 йилдаги тажриба ижобий натижаларни берди, шу боис тест синовларини катта сиғимли бино ва иншоотларда ҳамда заруриятга мувофиқ қўшимча биноларда ўтказиш амалиёти давом эттирилади.\nКейинги, яъни 2020/2021 ўқув йили қабулидан бошлаб кучга киритиш таклиф этилаётган ўзгаришлар эса қуйидагилардан иборат бўлиши кутилмоқда. Тест фанлари мажмуасини икки бўлимга ажратиш ва 1-бўлимга барча тест топширувчилар учун мажбурий 3 та фан - она тили, математика ва Ўзбекистон тарихи, 2-бўлимга даъвогарлик қилинаётган таълим йўналишига мос иккита фанни киритиш амалиёти кенг қўлланиши мумкин.\nБундан ташқари, ёзиш кўникмаларини баҳолаш учун "Ўзбек тили", "Рус тили", "Қорақалпоқ тили" фанлари бўйича алоҳида синовларни ташкил этиш таклифи билдирилган. Таъкидланишича, бунинг замирида ёшларнинг она тили бўйича саводхонлигини ошириш ва аниқлаш мақсади ётибди.\nҚарор лойиҳасида яна ушбу мазмундаги янгиликларни жорий этиш ҳам белгиланмоқда. Хусусан, бир бандда мажбурий фанлар бўлимидаги тест топшириқлари қандай бўлишига аниқлик киритилган. Яъни улар у қадар мураккаблик касб этмайди, абитуриентларнинг умумий саводхонлиги ва таянч билимларини баҳолашга йўналтирилади, холос.\nСир эмаски, вилоят, тумандан келувчи абитуриентларнинг марказга бориб ҳужжат топшириши анча оворагарчиликка сабаб бўлади. Тегишли ҳужжатда эса бунга босқичма-босқич барҳам бериш назарда тутилган. Яъни келгусида тест синовлари ва танловда иштирок этиш учун Давлат хизматлари марказлари орқали рўйхатдан ўтиш кифоя бўлади.\nТест синовларида иштирок этиш учун йиғим ундириш таклифи, шубҳасиз, энг кўп баҳс-мунозарага сабаб бўлаётган масаладир. Унга кўра олдинги ўқув йилларида таълим муассасаларини тугатган абитуриентлар (тўлиқ давлат таъминотидаги етим болалар, I ва II гуруҳ ногиронлар бундан мустасно) имтиҳонларда қатнашиш учун энг кам иш ҳақининг бир баробарига тенг миқдорда ҳақ тўлаши керак бўлади. Ушбу йиғимлар Давлат тест маркази фаолиятини ривожлантириш жамғармасига йўналтирилиши айтиб ўтилади. Жорий йил битирувчилари учун тест синовлари бепул асосда ўтказилиши қайд этилади.\nЯна бир жиҳати, абитуриент учтагача ОТМга ҳужжат топшира олгач, унинг ўқишга кириш имконияти ҳам ошади. Аниқроқ айтсак, абитуриент синов натижаси бўйича олган бали тавсия этишга етарли бўлса, шу уч олий таълим муассасасидан бири (таълим йўналиши)да ўқиши мумкин бўлади.\nТест синовлари тўлиқ якунлангандан кейин бир ҳафта муддат ичида олий таълим муассасалари таълим йўналишларига танлов ўтказилиши мустаҳкамлаб қўйилмоқда. Ўзбек ва қорақалпоқ тилларидаги тест топшириқлари фақат лотин алифбосида тайёрланади.\nУшбу қарор лойиҳасига асосан, Ўзбекистон Республикаси Президентининг айрим қарорларига ўзгартириш ва қўшимчалар киритиш ҳам кўзда тутилмоқда. Жумладан, 2012 йил 31 майдаги "Ўзбекистон Республикаси Қуролли кучлари сафида муддатли ҳарбий хизматни ўтаб бўлган фуқароларга имтиёзлар тизимини такомиллаштиришга оид қўшимча чора-тадбирлар тўғрисида"ги қарор тегишли банди таҳрир этилиши белгиланган. Унга кўра, 2019/2020 ўқув йилидан бошлаб муддатли ҳарбий хизматни ўтаган ва ҳарбий қисмлар қўмондонлигининг тавсияномасига эга шахслардан иборат абитуриентлар учун олий таълим муассасаларига ўқишга кириш учун ушбу шахслар ўртасида ўтказиладиган танлов асосида алоҳида квоталар ажратиш тартиби киритилади. Ҳарбий қисм командирининг тавсияномаси фақат ҳарбий олийгоҳлар учун имтиёзга эга бўлиши назарда тутилади.\nБу ўзгаришлар юртимизда юқори малакали кадрларга бўлган эҳтиёжни самарали қоплаш, билимли ёшларнинг олий таълим муассасаларида таълим олишини таъминлашга хизмат қилиши даркор. Қарор лойиҳаси муҳокамаси regulation.gov.uz порталида давом этаяпти. Агар Сизда ҳам бирор таклиф туғилган бўлса, жараёнда иштирок этишингиз мумкин.


Пляж футболи: Ўзбекистон терма жамоаси жаҳон рейтингида 62-ўриндан жой олди - xabarlar\nПляж футболи: Ўзбекистон терма жамоаси жаҳон рейтингида 62-ўриндан жой олди — xabarlar\nПляж футболи бўйича мамлакат терма жамоаларининг янгиланган рейтинги эълон қилинди. Ўзбекистон терма жамоаси 169 очко билан жаҳон рейтингида 62-ўриндан жой олди. Пляж футболи бўйича Ўзбекистон термаси аввалги рейтингдаги ўрнига нисбатан 5 поғона пастлади. Осиё қитъаси терма жамоалари…\nСиз ҳозир Футбол хабарлари категориясидаги янгиликларни кўриб чиқдингиз. Бу сарловҳаси Пляж футболи: Ўзбекистон терма жамоаси жаҳон рейтингида 62-ўриндан жой олди бўлган мақола yangiliklar.net сайтига киритилган.


Фермер аёл: Агросуғурта пул олишни билади, беришни эса...\nЎзбекиcтонда Болалар ҳуқуқларини ҳимоя қилувчи мустақил Омбудсман ташкил этилади\n35 20.06.2019 12:42:18\nО.Б.Муродов Ўзбекистон Республикаси Бош прокурори лавозимидан озод этилди\n525 20.06.2019 10:29:02\nДавлат бюджети маблағлари ҳисобидан имтиёзли тиббий ёрдам кўрсатиладиган шахслар тоифалари маълум қилинди\n88 20.06.2019 10:12:00\nСолиқдан энг кўп қарздорлик қурилиш корхоналари ҳиссасига тўғри келмоқда\n13 20.06.2019 09:32:33\n2100 йилга бориб Ер юзи аҳолиси 11 миллиардга яқинлашади\n96 19.06.2019 11:09:42\nПарижда қочоқларни қўллаб-қувватлаш мақсадида фестивал ўтказилади\n52 18.06.2019 13:34:24\nЖаҳон кубоги мезбонлиги ҳуқуқини Қатарга пуллаган Платини ҳибсга олинди\n301 18.06.2019 13:26:51\nТаниқли уйғур ёзувчиси Нурмуҳаммад Тўхти қайта тарбиялаш лагерида вафот этди\n576 18.06.2019 08:30:20\n97 18.06.2019 15:42:51\n531 24.04.2019 13:59:08\n583 16.04.2019 14:00:00\n1465 08.04.2019 15:26:05\nМарҳумларни гувоҳликка чақирманг — электр таъминотида «ўйинлар» тугамайдими?\n37 20.06.2019 14:49:06\nБир қўлим қора, бир қўлим оқ...\n340 19.06.2019 19:58:15\nАҚШ ва Хитой савдо урушининг ягона қурбони ким бўлади?\n641 16.06.2019 07:22:17\nЎзбекистонда юрак хасталиги ва саратон нега оммалашмоқда?\n1402 16.06.2019 03:36:46\nБир гуруҳ фуқаролар суд қароридан норози. Нега?\n332 19.06.2019 15:45:32\nТоми учган, ертўласи сувга тўлган янги уйлардан репортаж\n382 17.06.2019 17:21:29\nХорижга чиқиш паспорти билан юртдошларимиз хорижда жаримага тортилишлари мумкин, агарда ...\n1925 16.06.2019 12:27:07\n“Мувад видео" иши”да Гулнора Каримова ва Рустам Мадумаровнинг қандай қўли бор? 2-қисм\n790 31.05.2019 17:40:43\nМиллатимиз тили ва маданиятини АҚШда тарғиб қилаётган ўзбек қизи\n438 17.06.2019 13:06:57\nИккинчи умр. Жанггоҳдан омон қайтганлар\n1161 01.06.2019 15:35:37\nМуртад аёл онасининг фарёди\n992 14.05.2019 13:30:47\nЛуиза Мўминжонова: Ҳуқуқлари бузилган юзлаб талаба академияда қолди...\n1911 13.05.2019 11:20:08\nСуриштирув 408 23.05.2019 10:29:09\nСуғурта – бахтсиз тасодифлар, ҳаётимизда учраётган турли нохушликлар оқибатида кўрилган зарарларнинг ўрнини қоплаш орқали фуқароларни ижтимоий ҳимоя қилувчи тармоқдир. Аҳолининг мажбурий суғурта хизматлари шахсларнинг ҳаёти, соғлиғи ёки мол-мулкига етказилган зарарларнинг ўрнини қопланишини кафолатлаш мақсадида ташкил этилган.\nДеҳқон хўжаликлари, томорқа ер эгалари ва фермерлар маҳсулотини суғурталаш ҳам мажбурий тартибда амалга оширилиши, кўпчилигимизга маълум. Яъни ҳар йили фермерларнинг эккан пахта ва ғалласи мажбурий суғурталанади.\nФермер ва деҳқонлар нима учун, нега суғурталаётганини ҳам кўпида сўраб ҳам ўтирмайди, моҳиятига қизиқмайди. Юқори ташкилотлар, ҳокимликлар томонидан оғзаки топшириқ берилади, суғурта шартномаси ва полиси тутқизилади. Фермер топшириқни бажариб, суғурта ташкилотига айтилган пулни кўчиради. Шу билан иш битади.\nНегадир суғурта ташкилоти айнан ўз зиммасига олган масъулият ва вазифага ўрин келганда бўйин товлаш, турли баҳоналар билан суғурта бадалини тўлашдан бош тортишиш ҳолатлари ҳам ҳамон учраб турибди.\nТаҳририятимизга мурожаат қилган Тошкент вилояти, Қуйи Чирчиқ тумани фермерлари ҳам айнан “Ўзагросуғурта” Акциядорлик жамиятидан суғурта бадалини ололмаётганини билдирдилар.\n“Зафарбек Зарифбек” фермер хўжалигининг иш бошқарувчиси Мунаввар Тўраеванинг айтишича, 2018 йилнинг июнь ойларида “Ўзагросуғурта” АЖ билан пахта ҳосилдорлиги юзасидан шартнома тузилган ва унга мувофиқ шартнома полиси фермерга тақдим этилган. Аммо негадир номаълум сабаблар билан ўтказилган қарийб 4 миллион сўм маблағ фермерга ҳисобига қайтарилган. Бироқ, фермернинг бундан мутлоқа хабари йўқ.\nЎтган йили пахта ҳосилдорлиги ғўзага кўсак қурти тушгани сабабли кам бўлгани учун кўрилган зарарни бироз бўлса-да қоплаш мақсадида шартнома тузган суғурта компаниясига мурожаат қилиб суғурта полисида кўрсатилган 43 млн сўм маблағни сўрашса, суғурталовчи сизлар билан шартномамиз йўқ, бўлмаган ҳам деб фермер мурожаатини қаноатлантирмади. Суғурта компаниясининг билдирилишича фермер хўжалиги ўтказган пул маблағи бир ойдан кейин унга қайтарилган. Унинг сабабларини эса суғурта компанияси асослантириб бера олмаган.\nФермер билан тузилган шартнома ва полислар қалбаки, деб суғурта корхонаси важ кўрсатган.\nМунаввар опанинг айтишича эса, улар фермер пахтасига кўсак қурти тушганини билган заҳоти бир ой ичида ўтказилган маблағни “дайди” пул сифатида баҳолаб қайтариб юборган.\nБугун иш юритувчининг жон куйдирганича бор. Йиллар давомида суғурта учун пул ундириб келган ташкилот фермер бошига иш тушганда турли баҳоналар билан унинг кўксидан итараб турганини қандай баҳолаш мумкин!?\nСуғурта компанияси устидан судга мурожаат этилганда, жиноий иш очилганда айбдор ходимларни ишдан бўшатиб, сувдан қуруқ чиқиш йўл-йўриқларини жуда яхши ўзлаштирган корхонанинг юристи, мутахассиси бор. Фермернинг нимаси, ким-м-и бор!?\nФермер далага экин экиб, маҳсулотни нес-нобуд қилмасдан халққа етказишни яхши билади. Унинг суғурта ва ҳуқуқий масалаларга бош қотиришга, ақл ишлатиб, ҳуқуқий жиҳатларини ўйлаб ўтиришга вақти ҳам, тоқати ҳам йўқ.\nФермер ва деҳқонни фақат қўллаб-қувватлаш, шарт-шароит яратиш лозим, холос.\nМ.Тўраева таъкидлаганидек, фермернинг ҳар бир маблағи ҳисобли, назорат ҳам етарли. Қанча ерга уруғ сочгани, унга қанча ўғит сарфлаши, ёқилғи ишлатиши, ходимларга иш ҳақи бериши барча-барчаси мутасадди ташкилотлар томонидан қатъий нозорат қилинади. Ҳатто, суғурта полиси учун ўтказган маблағи ҳам...\nЭнди суғурта ҳодисаси юз бериб, суғурта бадалини тўлашга келганда найранг ишлатиш, ишлатганда ҳам қонуний ҳал этиш чораларини топиш фақат қўли узун йирик компания томонидан содир этилиши мумкин. Оддий деҳқон бунинг уддасидан ҳеч қачон чиқолмайди?!\nАфсусланарли жиҳати шундаки, мана шу агросуғарта компанияси кенг жамаотчилик орасида ҳеч ҳижолат бўлмай, полонча фермерга пистон миллион сўм суғурта бадали ўтказиб берилди. Ёрдам кўрсатилди, деб ҳисобот юритади.\nВаҳолангки, бугун жойларда “Зафарбек Зарифбек” фермер хўжалиги каби агросуғурта компанияси билан тузулган шартномаси қалбаки ҳисобланиб, 7 ойлаб белгиланган суғурта бадалини ололмаётган ўнлаб, юзлаб фермер хўжаликлари мазкур агросуғурта компанияси ишидан норози бўлиб юрибди. Янада ачинарлиси, бу йил ҳам деҳқон ва фермерлар мажбурий суғуртага жалб этилган.\n“Human.uz” таҳририяти мутасадди ташкилотлардан ушбу мурожаат юзасидан изоҳ кутиб қолади.\n“Зафарбек Зарифбек” фермер хўжалиги билан тўлиқ суҳбатни томоша қилинг:\nПрезидент Адлия ХТВ Жиззах ТИВ ота нарх ота-она Пенсия Ангрен\nПоп туманида шўр ерга пахта эктиришдан ким манфаатдор?\nЎзбекистон деҳқон хўжаликлари ва томорқа ер эгалари кенгашига аъзолик мажбурий этиб белгиланди\nЎзбекистонда мажбурий тиббий суғуртани 2021 йилдан жорий этиш бошланади\nДастлабки купе имконияти чекланганлар учун: у махсус белги орқали ҳам кўрсатилган. Кўзи ожизлар учун купе рақами брайл алифбосида келтирилган.\n879 31.03.2019 15:31:16\n04.04.2019 08:38:09 4207\n12.05.2019 19:40:36 4132\n25.04.2019 10:50:31 3991\nИкки фуқаролик ўзбеклар учун нима беради?\n21.05.2019 15:37:45 3850


Apple Watch Series 5 янги соатлари iPhone 11 билан биргаликда тақдим қилиниши кутилмоқда. Соат янада автоном ҳолатга келади ва уйқу мониторингида яхшиланган функцияларга эга бўлади.\nApple ҳадемай ўзининг iPhone 11 моделини ва қўшимча равишда Watch Series 5 янги соатларини тақдим қилиши мумкин, тақдимот 10 сентябрда бўлиши кутилмоқда. Аксессуарнинг эҳтимолий анонси ҳақида гаджет учун ускуналар етказиб берувчиларга асосланиб Хитой манбалари хабар бермоқда.\nЯнги ҳисоботга асосланган ҳолда, Apple Watch Series 5'да Japan Display Inc. (JDI) компанияси ишлаб чиқарган OLED-экрандан фойдаланилади. Компания шу йилда соат дисплейларининг 15-20 фоиз қисмини етказиб берса, 2021 йилгача улуш 70-80 фоизга етиши тахмин қилинмоқда.\nКутилаётган янгиланишлар қаторига уйқу ҳолатини назорат қилишнинг илғор функциялари, ўз-ўзини бошқариш яхшилангани ҳамда корпуснинг керамика ва титандан ишлаб чиқарилаётганини киритиш мумкин. Шунингдек такомиллаштирилган алоқа модулларига эга чаққон процессори ўрнатилиши ҳам кутилмоқда.\n10:00 / 13.05.2018\n76 ёшли эркак Apple Watch туфайли ўлимдан қутулиб қолди


Материалы за Ноябрь 2016 года » Страница 3 » Past Darg'om haqiqati\nМуаллиф: 013101 дан 22-11-2016, 10:36, кўрилди: 346\nМеҳнатобод маҳалласида жойлашган Хожи Аҳрор жоме масжиди ёнидан намозга келадиган кексаларга қулайликлар яратиш мақсадида чойхона, ва сартарошхона барпо этилди.\nМуаллиф: 013101 дан 22-11-2016, 10:35, кўрилди: 312\n- Президентликка номзодлар ишончли вакилларига эга бўлади. Ишончли вакил ҳақида изоҳ берсангиз. У қандай вазифаларни амалга оширади?\nМуаллиф: 013101 дан 22-11-2016, 10:33, кўрилди: 333\nТуманимизда Ўзбекистон Республикаси Президенти сайловини уюшқоқлик билан юқори савияда ўтказишга қизғин тайёргарлик кўрилмоқда. Хусусан, 673-сайлов участкасида сайловчилар сайловнинг тартиб-тамойиллар бўйича истаган пайтда мурожаат этишлари учун навбатчилик ташкил қилинган бўлиб, овоз бериш кабиналари, қутилар ва кўчма қутилар тайёрлаб қўйилган.\nМУДДАТДАН ОЛДИН ОВОЗ БЕРИШ\nМуаллиф: 013101 дан 22-11-2016, 10:30, кўрилди: 295\nМуаллиф: 013101 дан 22-11-2016, 10:27, кўрилди: 946\nҚуён боқишга қизиқмаган бола бўлмаса керак. Бозорларда "шалпангқулоқ"лар савдоси авжига чиққанида ён-атрофни ёш-яланглар ўраб олишади. Бир томондан қизиқиш, бошқа тарафдан даромад олишнинг бир манбаи ҳам бу. Болалар билган сердаромад тармоқни нега кенгайтириш мумкин эмас?\nМуаллиф: 013101 дан 10-11-2016, 16:52, кўрилди: 372\nИчки ва ташқи бозорларга сифатли мева-сабзавот, узум ва полиз маҳсулотларини етказиш, экспорт қилиш ҳажмини кўпайтириш ва кенгайтириш мақсадида туманда бир қатор ишлар амалга оширилаяпти. Бунда «Паст Дарғом саховати», «Гўзалкент воҳаси» ва «Чарос агроузум» МЧЖ каби агрофирмалар фермер хўжаликларига яқиндан кўмак беришаяпти.\nМуаллиф: 013101 дан 10-11-2016, 16:51, кўрилди: 362\nДўкон ва бозорлардаги нархларнинг арзонлиги аҳолининг фаровон яшаши учун муҳим омил бўлиб хизмат қилади. Туманда миллий ва хорижий маиший техникалар савдоси билан шуғулланаётган дўконлар анчагина. Лекин у ерга кирсангиз, сотувчининг маҳсулот нархларини қуйидагича таснифлашининг гувоҳи бўламиз.\nХаридор: - «2000 қувватли» чанг ютгичнинг нархи қанча?\n«ПАСТ ДАРҒОМ ҲАҚИҚАТИ» ГАЗЕТАСИГА ОБУНА БЎЛДИМ\nМуаллиф: 013101 дан 10-11-2016, 16:49, кўрилди: 341\n– Газетага обуна бўлиб, туманнинг қаерида, қандай воқеа юз бераётганини, бунёдкорлик ишлари қай даражада, келгуси йил қандай иншоотлар қад ростлайди баридан хабардор бўлишнинг завқи бошқача- да. «Хабарлар» рукнини айтмайсизми? Туман ҳаётида амалга оширилаётган кенг кўламли ислоҳотлар, янгиликлардан уйда ўтириб хабардор бўламан, – дейди Ш.Рашидов маҳалласидан Миржалол Қоржавов.\nТИЛ БОРКИ, МИЛЛАТ БАРҲАЁТ\nМуаллиф: 013101 дан 10-11-2016, 16:48, кўрилди: 477\n1989 йил 21 октябрда Ўзбекистон Республикасининг «Давлат тили тўғрисида»ги қонуни қабул қилиниб, ўзбек тилига давлат мақоми берилиши унутилмас, тарихий воқеа бўлди. Ушбу қонун ўзбек тилининг ижтимоий мавқеини янада мустаҳкамлашда ва юксалтиришда муҳим аҳамият касб этмоқда. Давлат тилининг мустаҳкам ҳуқуқий мақоми белгилаб қўйилгани тилимизнинг бой имкониятларидан кенг фойдаланишга етарлича замин яратди. Мамлакатимизда истиқомат қилувчи барча миллат ва элатларнинг тиллари, урф-одатлари ва анъаналари ҳурмат қилиниши баробарида, ўзбек тилининг эркин муомалада бўлиши учун зарур шарт-шароитларни яратиб берди.\nҚИРҚ БЕШ ДАҚИҚАНИНГ ҚАДРИ\nМуаллиф: 013101 дан 10-11-2016, 16:42, кўрилди: 287\n- Қай ҳолатда ўқувчи дарсда зерикмайди?\n- Қандай ўқувчи дарсларни яхши ўзлаштиради?\nБу саволларга устозлик масъулиятини чуқур ҳис этган ўқитувчигина дадил ва ўктам жавоб бера олади:


18 феврал 2020, Тошкент вақти: 04:05\nБитта воқеанинг Озодликка келган учта видеотасвиридан бирида оломоннинг калтаги зарби, ҳақорат ва таҳдидлардан даҳшатга тушиб, дир-дир қалтираётган эркакларни оёғи ва бўйнидан арқон боғлаб судраётганини кўриш мумкин.\nОломон бўйни ва оёғи арқон билан боғланган икки эркакни аёвсиз калтакламоқда. Овозлардан калтакланаётган эркаклар ўғрилик қилгани тушунилади.\nОзодликка келган видеоларда акс этган бу воқеанинг Фарғона вилоят, Данғара туман, Бешкапа қишлоғида шу ой бошида бўлганини бир неча манба ҳамда туман ИИБ ходими тасдиқлади.\nФарғона вилоят Ички ишлар бошқармаси матбуот хизмати раҳбари Озодлик билан суҳбатда воқеани ўрганиб, кейин изоҳ беришини айтди.\nВидеода акс этган воқеа гувоҳларидан бири А. Н.нинг Озодликка бундай деди:\n- Данғарада Бешкапа деган қишлоқ бор. Ўша ерда олмазорни ёнида ховлилар бор. Мен шу ерга яқин жойда яшайман. Бу икки йигитни ўша ердаги олма боғида ушлашган. Булар Олтиқуш қишлоғидаги хонадонларга ўғриликка тушишган. Уй эгаси пайқаб қолган. Бақир-чақир бўлган. Ўғри пулни адёлга ўраб қочган. Тезда оломон йиғилиб ортидан қувган. Олмазорда ушлашган. Молига кўз олайтирганидан шу ерда яшовчилар жаҳл устида уларга жазо бераяпти.\nБошқа видеода аҳоли вакилларидан бири эркакларни эшакка тескари миндириб сазойи қилиш кераклигини айтади.\nОломон ичидан "урманглар" деган овоз ҳам эшитилади.\nВидеодаги шовқин орасидан тинимсиз ҳақоратлар, "ўлдириш керак буларни" деган овозлар эшитилади.\nБошқа бир видеода одамлар калтак зарбидан юзи шишиб, гандираклаб ётган эркакнинг устига сув сепиб уни хушига келтиришга уринаётгани кўринади.\nСазойи қилинган эркакларнинг кейинги тақдири Озодликка маълум эмас. Озодлик билан суҳбатда бўлган данғараликлар ўғриликда гумонлаб ушланганларни милиция қамоққа олганини айтди. Аммо, уларни вахшийларча калтаклаб, сазойи қилганларга қандай чора кўрилгани маълум эмас.\nФарғонада видеотасвирга тушган бу воқеа икки фуқарони калтаклаганлар ҳаракатлари Ўзбекистон Жиноят кодексининг 104-моддаси яъни "Қасддан баданга оғир шикаст етказиш" ва 110-модда - Муттасил равишда дўппослаш ёки бошқача ҳаракатлар билан қийнаш" тарзида малакаланиши мумкин.\nФарғона вилояти Ички ишлар бошқармаси матбуот хизмати раҳбари воқеани ўрганиб, Озодликка кейин изоҳ беришини билдирди.\nДанғара тумани Ички ишлар бўлими навбатчиси бу воқеадан хабарсиз эканини билдириш билан чекланди. Бироқ айни шу бўлимнинг бошқа бир ходими воқеа 1 октябрда Олтиқуш қишлоғида бўлганини айтди.\n"Олтиқушда яшовчи фермер бир Камаз ҳосилини сотиб пулини ғамлаб қўйган экан. Бу иккилови тонг отар пайти уйнинг томидан тушиб пулни ўғирлашган. Пулни адёлга ўраб қочишаётганида бешкапаликлар ушлаб олиб урган".\nОзодлик Ўзбекистонда ўғрилик, фоҳишалик ёки бесоқолбозликда ушланганлар сазойи қилингани ҳақда бундан аввал ҳам хабар берган.\nИкки йил аввал Хоразм вилояти Урганч шаҳри дўконларидан бирида ўғриликда гумон қилинган қизнинг яланғоч қилиниб¸ калтаклангани акс этган видео тармоқларда тарқалган эди.\n2017 йилнинг сентябрида эса Фарғона шаҳрида бир гуруҳ йигитлар гей экани ишонилган йигитни бутилкага ўтиришга мажбур қилгани акс этган видео ни Озодлик эълон қилган эди.\n2014 йилда эса Қўқонда фарғоналик амакининг икки қизни фоҳишаликда гумонлаб, бойлаб қўйиб кетмон дастаси билан дўппослагани акс этган видео тармоқларда тарқалган эди.\nОзодлик билан суҳбатда бўлган экспертлар самосуд ёки сазойи қилиш холатлари қонун ишламайдиган мамлакатларда кўпайишини айтишади.\n-Ўзбекистонда қонунлар ишламас экан одамлар ўзига ўзи суд, ўзига ўзи терговчи бўлиб кетиши мумкин, - деган эди Озодлик билан суҳбатда ўзбекистонлик адвокат Руҳиддин Комилов.


Асал ва долчин — саломатлик гарови » Ўзбекистон янгиликлари – Zamin.uz\nАсалнинг ҳам, долчиннинг ҳам шифобахш хусусиятлари кўп. Иккиси уйғунлашганда эса бу хусусиятлари янада ортади.\nҲар куни нонуштада мураббо ўрнига асал ва долчин кукунидан тайёрланган паста сурилган нон енг. Бу холестерин даражасини камайтириб, инфарктдан асрайди. Ҳатто инфаркт бўлганлар ҳам қайта инфаркт бўлишдан қутулишлари мумкин.\nКучли чарчоқ ва ҳолсизлик\nҲар куни тонгда оч қоринга ва тушдан сўнг тахминан 15:00да долчин ва ярим қошиқ асал қўшилган сув ичиш организмнинг ҳаётий фаолиятини оширади.\nҲар куни эрталаб ва кечқурун 2 чой қошиқ асал ва ярим чой қошиқ долчин қўшилган 1 пиёла илиқ сувни мунтазам ичиш ҳатто сурункали артритни ҳам даволайди.\n2 стакан илиқ сув билан аралаштирилган 2 ош қошиқ асал ва 3 чой қошиқ долчин қондаги холестерин даражасини 2 соатда 10 фоизга камайтиради. Артритга чалинганларда бўлганидек, аралашмани кунига 3 маҳал истеъмол қилиш сурункали касалларда ҳам холестерин миқдорини камайтиради.\nҲар куни асал ва долчин истеъмол қилиш организмнинг ҳимоя кучларини ошириб, бактерия ва вируслардан ҳимоя қилади, лейкоцитларнинг бактериал ва вирусли касалликларга қарши курашувчанлигини оширади.\n2 ош қошиқ долчин ва 1 чой қошиқ асални бир оз илиқ сувда аралаштириб, истеъмол қилинг. Бу қовуқдаги инфекцияларни йўқ қилади.\nСоч илдизига қиздирилган зайтун мойи, 1 ош қошиқ асал, 1 чой қошиқ долчиндан иборат аралашмани бош ювишдан 15 дақиқа олдин суринг. Кейин сочингизни илиқ сувда ювинг.\nТери ва тирноқ замбуруғи\nТенг миқдордаги асал ва долчин аралашмаси зарарланган тери ва тирноққа сурилса, замбуруғ ва тери инфекцияларининг бошқа турларини даволайди.\n3 ош қошиқ асал ва 1 чой қошиқ долчиндан паста тайёрлаб, ухлаш олдидан ҳуснбузарларга суринг. Юзингизни эрталаб илиқ сувда ювиб ташланг. Ҳуснбузарлар 2 ҳафтада буткул йўқолади.\nОшқозондаги оғирлик ҳисси\nЯрим чой қошиқ долчин кукуни ва 2 ош қошиқ асалдан иборат аралашма овқат олдидан истеъмол қилинса, кислота миқдорини камайтириб, энг оғир таомни ҳам ҳазм қилишга ёрдам беради.\nДолчин ва асал қорин дам бўлишини камайтиради.\nЖанубий Америка аҳолиси кун давомида оғиздан ёқимсиз ҳид келмаслиги учун эрталаб асал ва долчинли иссиқ аралашмада томоқларини чайишади.\nШамоллаш ва грипп\n1 ош қошиқ илиқ асални чорак қошиқ долчин билан аралаштириб, кунига 3 маҳал истеъмол қилинг. Бу йўтал, шамоллашни даволаб, бурун йўлларини тозалайди.\nОстеохондроздаги оғриқлар, лат ейиш\n1 чой қошиқ долчинни 1 ош қошиқ асал билан яхшилаб аралаштиринг. Оғриётган жойга енгил уқаловчи ҳаракатлар билан суриб, компресс сифатида ёпиб қўйинг. Аралашма қаттиқ куйдирганда уни олиб ташлаш керак.\nУзоқ умр кўриш\n3 стакан сув ва 1 ош қошиқ долчин дамламасига 4 ош қошиқ асал солинг. Кунига 3-4 маҳал чорак финжондан истеъмол қилинг. Бу терини юмшоқ ва ёш сақлаб, қаришдан сақлайди.\n23:23 Шамоллашда тез тузалишга ёрдам берадиган ичимликлар\n12:25 Камқонликни бартараф этишнинг энг оддий усуллари\n10:39 Қуритилган топинамбур дамламаси\n20:03 Қон томирларини тозалаш усуллари


Айирмачи Тоғли Қорабоғ расмийлари Озарбайжон аскарларига ҳужум қилинганини тан олмади\n23 октябр 2021, Тошкент вақти: 23:42\nОзарбайжонда Тоғли Қорабоғда эришилган ғалаба муносабати билан 10 декабрда ўтган ҳарбий парад.\nОзарбайжон ҳукумати Тоғли Қорабоғда айирмачи арман жангарилари ҳужуми оқибатида бир озарбайжон аскари ҳалок бўлганини, яна бири яраланганини билдирди. Аймачи Тоғли Қорабоғ расмийлари бу хабарни инкор қилди.\nОзарбайжон Мудофаа вазирлигининг маълум қилишича, 28 декабрь куни “ноқонуний қуролланган арман жангари гуруҳи”нинг олти аъзоси Хўжаванд тумани Ағдам қишлоғидаги ҳарбий қисмга ҳужум қилган. Вазирлик жангариларнинг барчаси отишмада ўлдирилганини таъкидлади.\nМудофаа вазирлиги бундай ҳолат яна такрорланса, “қатъий чоралар кўрилши”ни билдирди.\nТоғли Қорабоғдаги арман жангарилари қўмондонлиги Озарбайжон баёнотини “тарғибот-ташвиқот учун қилинаётган фитна” деб баҳолади. Арман жангарилари қўмондонлигининг билдиришича, Тоғли Қорабоғ 10 ноябрда эришилган ва олти ҳафталик урушга нуқта қўйган битим шартларига “оғишмай риоя қилмоқда”.\nАрманистон Мудофаа вазирлиги аввалроқ Тоғли Қорабоғ жанубида жанговар ҳаракатлар бўлаётгани тўғрисидаги хабарларни инкор қилган эди.\nТоғли Қорабоғ жаҳон ҳамжамияти томонидан Озарбайжон ҳудуди сифатида тан олинган.


Шавкат Мирзиёев сайловда овоз берди - Фуқароларнинг ўзини ўзи бошқариш органлари фаолиятини мувофиқлаштириш бўйича Тошкент шаҳар кенгаши\nБугун, 22 декабрь куни Ўзбекистон Республикаси Олий Мажлиси ва халқ депутатлари Кенгашларига сайловлар бўлиб ўтмоқда.\nЎзбекистон Республикаси Президенти Шавкат Мирзиёев оила аъзолари билан биргаликда Мирзо Улуғбек туманидаги 162-сайлов участкасига ташриф буюриб, овоз беришда иштирок этди.\nМамлакатимиз Конституциясининг 117-моддасида фуқаролар давлат ҳокимияти вакиллик органларига сайлаш ва сайланиш ҳуқуқига эга экани белгиланган. Овоз бериш ҳуқуқи, ўз хоҳиш иродасини билдириш тенглиги ва эркинлиги қонун билан кафолатланган.\nСайловда бешта – «Миллий тикланиш» демократик партияси, Халқ демократик партияси, Тадбиркорлар ва ишбилармонлар ҳаракати – Ўзбекистон либерал-демократик партияси, «Адолат» социал-демократик партияси ҳамда Экологик партия иштирок этмоқда.\nБу муҳим ижтимоий-сиёсий воқеа «Янги Ўзбекистон – янги сайловлар» шиори остида, фуқароларнинг сиёсий фаоллиги ортган шароитда ҳамда янги сайлов қонунчилигига мувофиқ ўтмоқда.\nЎзбекистон тарихида илк бор ягона Сайлов кодекси қабул қилинди. Сайловга оид 21та қонун тизимлаштирилди. Сайловчиларнинг ягона электрон рўйхати жорий этилди. Квота белгилаш институти бекор қилинди. Бешта сиёсий партияга, шу жумладан, янги Ўзбекистон экологик партиясига соғлом рақобат қилишлари учун тенг шарт-шароитлар яратилди. Сиёсий партияларнинг сайловолди очиқ мунозаралари жонли эфирда ёритилди. Уларда жамиятимизни ўйлантираётган ўткир масалалар муҳокама қилинди.\nОхирги йиллардаги очиқлик, демократик бурилишлар натижасида жамиятимиз ҳам ўзгарди. Бу сайлов жараёнида ҳам яққол намоён бўлмоқда. Фуқаролар ишонч ва мамлакат тақдирига дахлдорлик ҳисси билан сайлов участкаларига келиб, келажак учун овоз бермоқда.\nДавлат раҳбари 162-сайлов участкасига келган одамлар билан суҳбатлашди, биргаликда суратларга тушди. Биринчи марта овоз берган ёшлар, ота-онаси билан келган болаларнинг ўқишларига ривож тилади.\nНуронийлар мамлакатимизга тинчлик-фаровонлик, Президентимизга соғлик-омонлик тилаб дуолар қилди.\nБарча сайлов участкаларида қонунчилигимизда белгиланган шароитлар яратилган. Жойларда 6 минг 720та округ ва 10 минг 315 та, жумладан, 38 мамлакатда 55 сайлов участкаси ташкил этилди. Бундан ташқари, озодликдан маҳрум этиш жойларида жазони ўтаётган ўта оғир жиноятларни содир этмаган шахслар ҳам сайловда иштирок этиш ҳуқуқига эга бўлди.\nСайлов жараёнини кузатишда МДҲ, ШҲТ, ЕТТБ, Халқаро хусусий ҳуқуқ бўйича Гаага конференцияси, Туркий кенгаш, ТуркПА, шунингдек, ЕХҲТ Демократик институтлар ва инсон ҳуқуқлари бўйича бюросининг тўлақонли миссияси таркибида 700 нафардан зиёд хорижий ва халқаро кузатувчилар иштирок этмоқда.\nПрезидент Шавкат Мирзиёев хорижий кузатувчилар, оммавий ахборот воситалари вакиллари билан ҳам мулоқот қилди. Улар сайловлар очиқ, юксак савияда ўтаётганини, аҳолининг ижтимоий-сиёсий фаоллиги ошганини таъкидлашди.\nАвтор: кўрсатилмаган / Манба: https://kun.uz/ / Кўришлар: 80\nЯнги тизим давлат ва халқ ўртасида мустаҳкам кўприк бўлади\nЎзбекистон Республикаси Президентининг Фармони лойиҳасига бағишланган йиғилиш ўтказилди.\n2020 йил — Илм-маърифат ва рақамли иқтисодиётни ривожлантириш йили.\n24 Январ 2020, 15:41\n2017-2020 © Фуқароларнинг ўзини ўзи бошқариш органлари фаолиятини мувофиқлаштириш бўйича Тошкент шаҳар кенгаши\n20 Феврал 2020, 10:42 (GMT+5)


ЎзА - Отахон “ишонч телефони”га қўнғироқ қилишини айтгач, терминал ишлаб кетди\nОтахон “ишонч телефони”га қўнғироқ қилишини айтгач, терминал ишлаб кетди\n02.05.2017 19:27 Чоп этиш версияси\nБекобод шаҳридан пойтахтга қайтишда бир отахон билан ҳамсуҳбат бўлдим. Ёши улуғларнинг гурунгидан панд-насиҳат уқасиз.\n– Ҳозиргина маҳалладаги дўконга мана бу нарсаларни олгани кирдим, – деди отахон ёнидаги сумкага ишора қилиб. – Харажатни тўлай, деб пластик карточкамни узатсам, «Терминал негадир ишламаяпти, бобо, бугунча нақдга савдо қилаяпмиз» дейди. Аввал кирганимда ҳам шундай дегани ёдимга тушиб, жаҳлим чиқди. Сотувчи йигитдан ёнида қўл телефони бор-йўқлигини сўрадим, бор экан. Вилоят солиқ идорасининг “ишонч телефони” рақамини айтиб, шунга қўнғироқ қилиб беришини илтимос қилдим. Нима? Рақамни ёддан билармидингиз дейсанми?.. Ёддан билмайману, лекин ҳамма дўконда «мана» деб, кўринадиган жойга ёзиб қўйилган-ку. Хуллас, шундан кейин терминал ҳам ишлаб кетди.\nШундан сўнг отахон бу ҳолатга нисбатан ўз хулосасини сўзлай бошлади. Бу ҳақда бироз кейин...\nЖорий йилнинг ўтган даврида Тошкент вилояти давлат солиқ идоралари “ишонч телефони”га фуқаролардан 290 га яқин мурожаат келиб тушган. Улар ўз вақтида ўрганилиб, 246 таси бўйича текшириш ишлари олиб борилган. Қолган мурожаатлар ўрганиш жараёнида. Мазкур мурожаатлар таҳлил қилинганида уларнинг аксарияти савдо ва хизмат кўрсатиш шохобчаларида ўрнатилган тартиб-қоида ва қонунбузилиши билан боғлиқ экани маълум бўлмоқда.\n"Халқ билан мулоқот ва инсон манфаатлари йили" Давлат дастурида кўзда тутилган мақсад ва вазифалардан келиб чиқиб, вилоят давлат солиқ бошқармаси томонидан ҳам фуқаролар мурожаатларини қабул қилиш тизими такомиллаштирилмоқда.\n– Президентимиз Шавкат Мирзиёев томонидан халқ билан мулоқот қилиш ва мурожаатлар билан ишлаш бўйича янги тизимга асос солингани ҳаётимизда адолат тамойиллари янада мустаҳкам қарор топишида катта аҳамият касб этмоқда, – дейди вилоят давлат солиқ бошқармаси бошлиғининг биринчи ўринбосари Дониёр Юнусжонов. – Ўзбекистон Республикасининг “Жисмоний ва юридик шахсларнинг мурожаатлари тўғрисида”ги қонунига мувофиқ, фуқароларнинг ҳар қандай шаклда амалга оширилган шикоят, ариза ва таклифлари ўз вақтида ўрганилмоқда. Фуқаро мурожаати таҳлилига алоҳида эътибор қаратилаётгани туфайли қайси ҳудудда қонунлар ижроси нечоғли таъминланаётгани ўрганилиб, бу бўйича тегишли чора-тадбирлар амалга оширилмоқда. Баъзан оддий кўринган мурожаат ўрганилганда жиддий қонунбузарликлар борлиги аниқланган ҳолатлар ҳам учрайди. Масалан, харид чеки берилмагани ҳақидаги мурожаат ўрганилганда аксарият ҳолларда савдо дўконида нақд пул назорат-касса машинаси хотирасига кирим қилинмаётгани маълум бўлмоқда.\nВилоят давлат солиқ идоралари “ишонч телефони”га келиб тушган қонунбузарлик ва камчиликлар ҳақидаги ҳар бир мурожаат масъул ходимлар томонидан ҳисобга олиш дафтарига қайд этилиб, тегишли тартибда ўрганилмоқда. Бошқарма томонидан тадбиркорларнинг нақд пул тушумини яшириш ҳолатлари ҳамда фуқаролар мурожаатлари таҳлилини ўрганиш мақсадида ҳудудларда жорий йилнинг ўтган даврида 300 дан ортиқ назорат тадбири ўтказилди. Назорат-текширувлар натижасида назорат-касса машинасидан белгиланган тартибда фойдаланмаслик ва харидорларга сотилган товар, кўрсатилган хизматлар учун чек бермаслик, савдо ва хизмат кўрсатишдан тушган нақд пул тушумини банк кассаларига топширмаслик, тўлов терминаллари ўрнатмаслик, терминал орқали устама ҳақ қўйиб сотиш ҳолатлари аниқланди. Аниқланган ҳолатлар бўйича қонуний чоралар кўрилди. Турли тушунтириш-тарғибот тадбирлари ўтказилди.\nЖорий йил бошида вилоят давлат солиқ бошқармаси ва ҳудудий давлат солиқ инспекциялари ҳузурида жамоатчилик маслаҳат кенгашлари тузилди. Намунали солиқ тўловчилар, тадбиркорлар, нодавлат нотижорат ташкилотлари ва бошқа соҳа вакиллари жалб қилинган мазкур кенгашлар аҳоли ҳамда тадбиркорлик субъектларининг солиқлар ва бошқа мажбурий тўловларни тўлашдаги конституциявий ҳуқуқ ва мажбуриятларини бажариш, солиқ амалиёти билан боғлиқ профилактика тадбирларида давлат солиқ хизмати органларига яқиндан кўмак бермоқда.\n...Отахон билан суҳбатнинг қуюғи – у кишининг хулосаси бўлди.\n– Дўкондан чиқаётсам, сен тенги бир йигит «Бобо, сотувчини барибир йўриғингизга юришга мажбур қилдингиз-а?» дейди. Аслида, мен ўз ҳуқуқимдан фойдаланиб, сотувчининг мажбуриятини эслатдим, холос. Президентимиз, давлатимиз томонидан берилаётган имтиёзлардан фойдаланилмаса, қонунларга амал қилинмаса, ривожланиш бўлмайди-да, болам. Ҳар бир фуқаронинг қонунларни, ўз ҳуқуқини, бурчини билиши, унга амал қилиши мамлакатимизда барпо этилаётган кучли фуқаролик жамиятининг асосий талабларидан бири эканини унутмаслик керак...


Россияда президент лавозимини қайта номлаш таклиф қилинди — Sof.uz\nРоссияда президент лавозимини қайта номлаш таклиф қилинди\n3.05 13:57 884 Жаҳон\nРоссия Либерал-демократик партияси раҳбари Владимир Жириновский президент лавозимини қайта номлашни таклиф қилди. Умбу ҳақда «Ura.ru»га берган интервьюсида маълум қилди.\nКелтирилишича, сиёсатчи «президент» сўзи инглиз тилидан ўзлашган сўз эканини таъкидлаб, қайта номлашни таклиф қилган. «Англия ва АҚШда болалар русларда ҳатто бошқарув лавозими учун русча сўз ҳам йўқ деб, устимиздан кулади», — дея таклифини изоҳлаган Жириновский.\nШунингдек, у Россия давлат раҳбарини «олий ҳукмдор» деб аташ кераклиги, бироқ «қирол» ва «монарх» варианти аллақачон эскирганини таъкидлаган. Шу билан бирга, сиёсатчи инқилобгача бўлган терминларни мамлакат маъмурий тақсимотида ўзлаштирма сўз ва бюрократиядан халос бўлишда қўллаш кераклигини айтган.


Журнал "Экономический Вестник Узбекистана" » (O´zbek) Yangiqo‘rg‘on tumani\nГлавная | Архив номеров | (O´zbek) Yangiqo‘rg‘on tumani\n(O´zbek) Yangiqo‘rg‘on tumani\nМустақиллик йилларида амалга оширилаётган ижтимоий-иқтисодий ислоҳотлар энг аввало, инсон манфаатларини ҳимоя қилишга, мамлакатимиз иқтисодий қудратини тараққий эттиришга ва халқимиз турмуш фаровонлигини юксалтиришга қаратилган. Шу боис, жойларда улуғ мақсадларни теран англаган бунёдкор халқимиз ҳар бир жабҳада фидокорона ва самарали меҳнат қилмоқда. Ҳукуматимиз яратиб бераётган кенг кўламли имкониятлардан унумли фойдаланаётган янгиқўрғонликлар ҳам давлатимиз иқтисодиётини янада юксалтириш, ўзларининг турмуш даражасини оширишга астойдил интилмоқда. Яъни, қабул қилинаётган истиқболли лойиҳалар, ҳаётий дастурлар ижросини таъминлашда ижобий натижаларга эришилмоқда. Бундай дейишимиз бежиз эмас, зеро, 2015 йил якунларига эътибор қаратсак, юқорида келтирилган таърифлар ижобатини топаётганини кўрамиз. Масалан, 2015 йилда ўтган йилга нисбатан саноат 111,3 фоиз, аҳоли истеъмол моллари 111,9 фоиз, қишлоқ хўжалик маҳсулотлари етиштириш 107,7 фоиз, пудрат ишлари 113,2 фоиз, чакана савдо 102,7 фоиз, пулли хизмат кўрсатиш 114,4 фоизни ташкил этди. Янгиқўрғонликлар ўз маҳсулотларини хориж бозорларига чиқариш масалаларида ҳам яхши натижаларга эришмоқда. Хусусан, ўтган йили 19,4 млн долларлик саноат ва қишлоқ хўжалиги маҳсулотлари экспорт қилингани, 4,8 млн долларлик импорт амаллари бажарилганини инобатга оладиган бўлсак, бу борада ҳам сезиларли муваффақиятларга эришаётганимиз маълум бўлади.\nТаъкидлаш лозимки, бугунги кун талаб-эҳтиёжларидан келиб чиққан ҳолда, туманда аграр соҳанинг барча йўналишларига катта эътибор қаратилмоқда. Аслини олганда, Янгиқўрғон аҳли табиий муҳитга мос равишда азал-азалдан мева-сабзавот етиштириш ҳадисини олишган. Айтиш мумкинки, туманимиз мева-сабзавотга ихтисослашган ҳудудлардан саналади, яъни, бу заминда авлоддан-авлодга ўтиб келаётган тажрибалар даврлар оша бойитиб борилади. Шу боис ҳам, бу имкониятлардан самарали фойдаланишга астойдил ҳаракат қилинади. Мисол учун, 2015 йилда қишлоқ хўжалиги маҳсулотлари етиштириш натижаларини таҳлил қиладиган бўлсак, қуйидаги манзара ҳосил бўлади. Яъни, умумий сумма 586,9 млрд сўмдан зиёд бўлиб, барча хўжаликлар томонидан 40,4 минг тонна дон (100,7 %), 104,5 минг тонна сабзавот (104,3 %), 92,8 минг тонна картошка (104,2 %), 36 минг тонна полиз (106,4 %), 54,7 минг тонна мева (107,7 %), 37,2 минг тонна узум (104,6 %), 12,9 минг тонна гўшт (111,2 %), 67,6 минг тонна сут (111,1 %), 34,4 млн дона тухум (137,2 %), 187,5 тонна пилла (116,7 %), 176 тонна жун (107,3 %), 51 тонна асал (153,6 %) ва 41,4 тонна балиқ (172,5 %) етиштирилди. Бюджет даромадлари 25,6 млрд сўм (режадан 29,6 млн сўм кўп)ни, харажатлар 89,4 млрд сўм (режадан 271 млн сўм кам)ни ташкил этди. Солиқ ва мажбурий тўловлар учун 37 млрд сўм (режадан 43,3 млн сўм зиёд) ундирилиб, шундан 25,6 млрд сўми туман маҳаллий бюджетида қолдирилди.\nШу ўринда айтиш керакки, Ўзбекистон Республикаси Биринчи Президенти Ислом Каримовнинг бунёдкорлик ғоялари асосида қиёфаси тубдан ўзгариб бораётган ҳудудлар қатори бизнинг туманда ҳам бирин-кетин замонавий корхоналар, ишлаб чиқариш мажмуалари бунёд этилмоқда, мавжудлари замонавий техника ва технологиялар билан жиҳозланмоқда. Шунингдек, хусусий тадбиркорликка, кичик бизнесга янада кенг имкониятлар очиб берилмоқда. Буларнинг барчаси алал-оқибат тўкин-сочинликка, фаровон турмуш тарзи асоси бўлган бандлик кўрсаткичлари ортишига сабаб бўлмоқда. 2015 йилда аҳоли бандлигини таъминлаш ҳудудий дастурига кўра, 6480 та янги иш ўрни яратилиши режалаштирилган эди. Мақсадли дастурга мувофиқ, 90 таси саноат, 565 таси хизмат кўрсатиш, 320 таси қишлоқ хўжалиги, 325 таси ишламасдан турган корхоналар фаолиятини тиклаш ҳисобига амалга оширилди. Шунингдек, тижорат банкларининг кичик корхоналар ва микрофирмалар учун ажратиладиган кредитлари ҳисобига 1524 та, якка тартибдаги тадбиркорликни ривожлантириш ҳисобига 652 та, уй меҳнатини ташкил этиш ҳисобига 2722 та ҳамда деҳқон ва фермер хўжаликлари ҳисобига 282 та иш ўрни яратилди.\nБу борада айниқса, мустақил ҳаётга қадам қўяётган ёшлар, коллеж битирувчиларини иш билан таъминлашга қаратилаётган эътибор ҳар қанча таҳсинга сазовор. Қайд этилганидек, 2015 йил якуни бўйича белгиланган режа 100,8 фоизга бажарилди. Ана шу мақсадда ўтган йили аҳоли бандлик даражасини ошириш мақсадида олти маротаба меҳнат ярмаркаси ўтказилди. Мазкур тадбирларда коллеж битирувчиларини ишга жойлаштириш масаласига алоҳида эътибор берилди. Хусусан, 2014–2015 ўқув йилида туман касб-ҳунар коллежлари битирувчилари сони 3053 нафарни ташкил этиб, 3043 нафари (99,7 %) ўзининг доимий иш ўрнига эга бўлди.\nБундан ташқари, туманнинг саноат салоҳиятини янада ривожлантириш дастурига асосан ўтган 2015 йилда умумий қиймати 11,5 млрд сўмлик 11 та саноат корхонаси ишга туширилди. Бунинг натижасида 204 та янги иш ўринлари ташкил этилди.\nЖумладан, тумандаги «Натурал Джус» МЧЖ ўз маблағи ҳисобидан 800 млн сўм, банк кредити ҳисобидан 6,2 млрд сўмга Туркия ва Польша давлатларидан замонавий, мевани қайта ишлаш дастгоҳларини келтириб, йилига 50 минг тонна мевани қайта ишлашни йўлга қўйди. Ўтган даврда аҳоли жон бошига саноат маҳсулотлари ишлаб чиқариш 491,4 минг сўмга, аҳоли истеъмол моллари ишлаб чиқариш 457,9 минг сўмга, қишлоқ хўжалиги маҳсулотлари ишлаб чиқариш 2859,5 минг сўмга, пулли хизмат кўрсатиш 453,6 минг сўмга, чакана савдо айланмаси 1229 минг сўмга ва жами хизматлар 943,7 минг сўмга тўғри келди.\nБугунги кунда маҳаллий бюджет харажатларининг 63,6 фоизи мақсадли субвенциялар ҳисобига қопланмоқда ёки республика бюджетидан 56,9 млрд сўм субвенция олинаётганлиги туманнинг республика бюджетига боғлиқлиги юқори даражада эканлигини кўрсатмоқда. Шунга кўра, жорий йилда туманда ишлаб чиқилган субвенцияни қисқартириш юзасидан ишлар давом эттирилиб, йил якунига қадар режалаштирилган 63,6 фоиз ўрнига 60,2 фоизга тушириш ёки 3,5 фоизга камайтириш мўлжалланмоқда.\nЯна шуни ҳам алоҳида таъкидлаш лозимки, туманда кичик бизнес ва хусусий тадбиркорлик ривожига хизмат қиладиган ва аҳоли фаровонлигини оширишда самарали омил бўладиган ҳар қандай ташаббус қўллаб-қувватланмоқда. Натижада, иқтисодиёт тармоқлари бўйича хусусий тадбиркорлик субъектлари улуши ортиб, саноат маҳсулоти ишлаб чиқариш 61,6 фоизни, ялпи қишлоқ хўжалик маҳсулоти етиштириш 99,7 фоизни, чакана савдо айланмаси 46,3 фоизни, аҳолига пулли хизмат кўрсатиш 60,1 фоизни, юк ташиш 71,4 фоизни, йўловчи ташиш 95,6 фоизни ва жами хизматлар 85 фоизни ташкил этди.\n2015 йил давомида туманда фаолият юритаётган кичик бизнес субъектларига жами 18,9 млрд сўм кредит маблағлари ажратилиб, шундан 5,7 млрд сўми қисқа муддатли ва 13,2 млрд сўм узоқ муддатли кредитлардир.\nЮқорида қайд этилган иқтисодий кўрсаткичларни 2010 йилга нисбатан таққослаганда, саноат маҳсулотлари ишлаб чиқариш 12,8 млрд сўмдан 100,9 млрд сўмга, яъни саккиз бараварга ўсган.Аҳоли истеъмол моллари ишлаб чиқариш етти бараварга, қишлоқ хўжалиги маҳсулотлари ишлаб чиқариш 3,2 бараварга, чакана савдо айланмаси 111,5 фоизга, пулли хизмат кўрсатиш эса 131,2 фоизга ва жами кўрсатилган хизматлар 4,1 баравар ўсишига эришилди.\nБу кўрсаткичларни аҳоли жон бошига нисбатан таҳлил қилинганда қуйидаги манзара ҳосил бўлади. Яъни, 2010 йилда саноат маҳсулотлари ишлаб чиқариш 72,1 минг сўмга тўғри келган бўлса, 2015 йилга келиб 491,4 минг сўмга, яъни етти бараварга ўсди. Шунингдек, аҳоли истеъмол моллари ишлаб чиқариш 5,8 бараварга, қишлоқ хўжалиги маҳсулотлари ишлаб чиқариш 2,8 бараварга, пулли хизмат кўрсатиш 6,6 бараварга, чакана савдо айланмаси қарийб тўрт бараварга ва жами хизматлар 3,2 бараварга ўсиши таъминланди.\nҚолаверса, туманда хизмат кўрсатиш ва сервис соҳасини ривожлантириш, янги хизмат турларини ташкил этиш йўналишида ҳам муҳим аҳамиятга эга бўлган махсус дастурлар ишлаб чиқилиб, ҳаётга жорий қилинмоқда. Хусусан, ўтган йилнинг ўзида 54 та хизмат кўрсатиш ва сервис шохобчаси ташкил этиш режалаштирилиб, амалда 78 таси фойдаланишга топширилди. Уларнинг 30 таси чакана савдо, саккизтаси умумий овқатланиш, бештаси пойабзал тикиш ва таъмирлаш, ўнтаси автомобиль ва бошқа техникаларни таъмирлаш устахоналари ва 25 таси кийим тикиш ва таъмирлаш, суратхона, сартарошхона ҳамда гўзаллик салонлари ва бошқа хизмат кўрсатиш объектларидир.\nШу ўринда таъкидлаш лозимки, қурилиш ишлари ҳажми 2015 йил давомида 61,5 млрд сўм ёки ўтган йилнинг шу даврига нисбатан 113,2 фоизни ташкил этди. Туманимизда ҳисобот даврида 82 минг кв/м. якка тартибдаги тураржойлар қурилди. Миллий ва замонавий архитектурани ўзида мужассам этган бир-биридан гўзал иншоотлар, гузарлар ҳамда спорт майдончалари, дўкон ва хизмат кўрсатиш объектлари Янгиқўрғон тумани қиёфасини тамомила ўзгартириб, аҳолига қўшимча қулайликлар яратмоқда. Кўриниб турибдики, туманда саноат ва қишлоқ хўжалиги маҳсулотлари ишлаб чиқариш, аҳоли истеъмол товарлари тайёрлаш, чакана савдо ва пулли хизмат, сервис ва маиший хизмат кўрсатиш салмоғи, пудрат ишлари ҳажми ўсиб бормоқда.\nТуманимизда юқорида таъкидланган чора-тадбирлар билан бирга, жорий «Соғлом она ва бола йили» давлат дастури ижросига қаратилган устувор вазифалар ижросини таъминлашга ҳам астойдил киришилган. Булар, соғлом турмуш тарзини яратишга янада эътибор бериб, оналар ва болалар соғлиғини асраш, ижтимоий муҳофазасини кучайтириш, моддий ва маънавий жиҳатдан кўмак бериш орқали соғлом фарзандларни камолга етказиш ишларини тизимли тартибда йўлга қўйишдир. Юртимиздаги ҳар бир инсон самарали меҳнат қилиши, роҳат-фароғатда яшаши учун барчамиз бирдек масъулмиз. Бу жиҳатни катта-ю кичик яхши англаши ҳам муҳим масала!\nКўриб турганимиздек, Янгиқўрғон ижтимоий-иқтисодий жиҳатдан юқори салоҳиятга эга, жадал ривожланаётган туманлардан. Ҳудуд аҳолисининг меҳнаткашлиги, юртни обод этишга, ёрқин келажак қуришга бўлган эзгу орзуси амалга оширилаётган бунёдкорлик ишларида яққол намоён бўлмоқда.\nХуллас, саъй-ҳаракатлар ва интилишларимиз қанчалик муштарак ва ҳамоҳанг бўлса, бу – эртанги фаровонлик, ҳеч кимдан кам бўлмай тўкин яшаш, айтиш жоизки, мақсад-муддаоларимиз ушалиши демак!


Ўзбекистон Қозоғистондан электр энергияси импорт қила бошлади\n28 сентябр 2020, Тошкент вақти: 13:11\nЎзбекистон 2019 йил охиригача Қозоғистондан 1 млрд кВТ/соатдан кўпроқ электр энергияси сотиб олади. Қозоғистон Энергетика вазирлиги матбуот хизматининг маълум қилишича, бу борадаги келишув икки мамлакатнинг ваколатли идоралари томонидан имзоланган.\nЭлектр энергияси етказиб бериш июнь ойи охирларидан бошланган бўлиб, шу кунгача Қозоғистон Ўзбекистонга 145 млн кВт/соат электр энергияси сотган. Битим шартларига кўра, қозоғистонлик истеъмолчилар электр энергияси олишда устуворликка эга бўладилар. Агар бирор-бир технологик носозлик содир бўлса, ўзбекистонлик истеъмолчилар учун чеклов жорий қилинади.\nЎзбекистоннинг электр энергиясига бўлган эҳтиёжи йилига 69 млрд кВт/соатни ташкил этади, бироқ республикада мавжуд иссиқлик ва гидроэлектр станциялари 64 млрд кВт/соат электр энергияси ишлаб чиқаради. Мутахассислар тахминича, бу эҳтиёж 2030 йилга бориб 117 млрд кВт/соатга етади ва расмийлар бу муаммони атом электр станцияси қуриш орқали ҳал қилишни мўлжалламоқдалар. Айни пайтда ўзбекистонлик кўпгина мутахассислар ҳамда ижтимоий тармоқ фойдаланувчилар мамлакатда АЭС қурилишига қарши чиқмоқдалар.


Курашларда тобланган инкилобчи шоир – Ёдгор Обид - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №1 (28) 2001. Сафдошларимизни кутлаймиз\nКурашларда тобланган инкилобчи шоир – Ёдгор Обид\nУзбекистонда «Бирлик» халк харакати бошлаб берган мустакиллик учун кураш узига хос инкилоб эди. Бу инкилоб хамма инкилоблар каби жамият ичида думбул булиб турган жараёнларни меёрига етказди, шу пайтгача кузга куринмай келятган кучларни харакатга келтирди, миллатнинг миллат эканлигини курсатди.\nБу инкилоб хам хамма инкилоблар каби сиёсий сахнага кечагина хеч ким танимаган шахсларни олиб чикди. Ва табиийки, инкилоб куйчиларини яратди. Ана шундай инкилоб куйчиларидан бири, хеч шак-шубхасиз, шоир Ёдгор Обид булди. Бир тарафдан, бу кураш Ёдгор акани тоблаган булса, ижодига янгича рух, янгича мазмун ва янгича оханглар берган булса, айни замонда Ёдгор аканинг узи хам «Бирлик»нинг ути билан кириб кули билан чикди, «Бирлик»нинг рангига ранг кушди...\nНаманганда талатуп копиб, миршаблар оддий, тинч ахолига карши курол укталиб ук отганда, Ёдгор ака уша ерда эди. «От-а, от, итваччалар...» шеъри худди шу уклар остида тугилди.\nУш-Узган фожиаси даврида хам Ёдгор Обид шахид булганлар учун бир ижодкор, бир инсон сифатида чин дилдан ачинди, юраги конга тулиб, изтироб чекди, туркий халкларнинг ковуша олмаслиги, соддалиги, омилигидан азобланди. «Киргизмисан, узбекмисан ё козок, йигла ота маконингга мотам тут», дея хайкирди...\nТожикистонда халк Шохидон майдонига йигилиб уз хак-хукукини талаб килаётганда «Бирлик»дан вакил бориб, бу демократик харакатни куллаши керак булди. Ёдгор Обид мана, мен бораман, деб уша майдонга кетди, у ерда Узбекистон зиёли демократлари номидан нутк сузлади...\n1991 йилнинг январь ойи... Тошкент талабаларнинг стихияли кутарилиши амалдорлар, миршаблар томонидан конга ботирилди. Ёдгор Обид бошка «Бирлик»чилар катори талабаларни онгли курашга ундаш, бехуда кон тукишни олдини олиш учун улар кошига борди. Айни кунлари уз газеталарини руйхатдан утказиш учун курашаёиган унга якин «Бирлик»чилар норозилик ифодаси сифатида очлик хим эълон килишганди. Пешоналарига «ОЧЛИК» деб ёзилган ок сурпни боглаб олган «Бирлик»чиларнинг тепасида «Талабалар-нинг кони тутсин, сизларни котиллар» сингари ёзувлар осилиб турганини халкимиз тарихининг бир парчасига айланган суратлардан хам куриш мумкин. Бу суратларнинг аксариятида яна уша оддий, сипо, халкпарвар Ёдгор ака гамгин жилмайиб турибди...\nОзарбайжонда кардошлар кони тукиларкан, Узбекистон Ёзувчилар уюшмасида озарбайжонликларни куллаб кувватлаш, у ерда ночор ахволда колганларга инсоний ёрдам уюштириш учун 1992 йилнинг бахорида Корабог Кумитаси тузилганда яна «Бирлик»чилар олдинги сафга чикишди. Йигилганлар бир овоздан Ёдгор Обидни кумитага раис килиб сайлашди. Шу туфайли, манкурт узбек хукумати тарафидан Кумитачилар бошига урилган таёклар биринчи булиб Ёдгор Обид гарданига тегди. Узбекистон режими Корабог Кумитаси вакилларини очикдан-очик тазйикка олабошлади, Ёдгор Обид устидан жиноий иш очилди. Уни камадилар ва бир хафатагача каерда эканлигини хеч кимга билдирмадилар. Ички ишлар вазирлиги олдида утказилган пикетлардан кейин уни куйиб юборишга мажбур булдилар.\nУша кунлари кузи конга тулиб турган Каримов хукумати Ёдгор акани йук килиб юборишдан хам чекинмаслигининг фаркига борган «Бирлик» рахбарияти уни вактинчалик Озарбайжонга кетишга ундади. Шоир уз сузи, иши билан кардошларга ёрдам беролиши мумкинлиги хам инобатга олинди. 1992 йилнинг 21 май куни Тошкентни тарк этган Ёдгор Обид замонамизнинг биринчи узбек сиёсий мухожирига айланди, лекин хеч бир дакика Узбекистонда инсон хуррияти ва демократиянинг галабаси учун олиб боряётган курашидан тухтамади.\nУ Озарбайжонда биродарларимиз билан елкама-елка булиб фожиаларни уз кузи билан курди. Бу фожиалар унинг хам кузини очди, сиёсий-ижтимоий тафаккурини чархлади. Жабхаларда кезарок, «Турк угли йигламас, йиглама, углим», дея багри гирён кунгилларга далда беришга интилди. Шу хил ишлари билан Узбекистон хукумати билан «Бирлик» харакатининг фарки нимада эканлигини дустларга амалда курсата олди, кардошларимиз олдида миллатимизнинг шаънини куриди.\nЁдгор аканинг шундан кейинги хаёти хорижда кечмокда. 1993 йили Озарбайжонда Элчибей хукумати агдарилгач, у Москвага кетишга мажбур булди. Узбекистон режими унинг «Озодлик» радиосидаги чикишларидан даргазаб булиб Москвага уз исковичларини юборди. Тазйиклар янгидан бошланди. Уни куркитишга харакат килдилар, булмади. Унга карши хужумлар уюштирдилар, булмади. Натижа Ёдгор аканинг хаётига тажоввуз билан тугаши куриниб колгач, Москвадан хам кетишга карор килинди. 1997 йилнинг июлидан бери Ёдгор Обид Австрияда яшамокда.\nЁдгор ака каерда яшамасин хам зиёли инсон, хам шоир, хам сиёсатчи, колаверса ушбу журналнинг Тахририят аъзоси сифатида Узбекистон учун, адабиёт ва шеърият учун, «Бирлик» учун катта хизматлар килмокда.\nЁдгор Обид 2000 йилнинг 15 декабрида 60 ёшга тулди. Австриялик зиёлилар бу вокеа муносабати билан бир катор кутлама йигилишлари утказдилар, махаллий газета ва журналларида узбек шоирининг ижодига багишланган маколалар чикардилар. Бир оз илгари Австрияда шоирнинг немис тилига таржима килинган шеърлар туплами анъанавий китоб шаклида ва CD шаклида нашр килинганини хам эслатиб утиш уринлидир.\nДиктатура зулми остида яшаётган узбеклар бугун уз шоирларининг юбилейини Австрияликлар каби кутлаш имкониятидан хам махрумлар. Лекин, шоирнинг хам Узбекистондаги хам юрт ташкарисидаги мухлислари, дустлари ва «Бирлик»чи сафдошлари шу кунларда фикран у киши билан бирга булдилар. Биз уларнинг хаммалари номидан Ёдгор акани бу кутлуг ёш билан яна бир табриклар эканмиз, тиниб-тинчимас шоирга узок ва мазмунли умр, сиёсий курашда муваффакиятлар, ижодда куплаб шеърлар ва публицистик маколалар тилаймиз.\nЁдгор ака, бардам булинг, каламингиз ёзишдан, калбингиз уришдан тухтамасин, Узбекистоннинг ва миллатимизнинг кела-жаги учун камида яна 60 йил яшаб беринг.\nБундан кейинги юбилейларингизни хур Узбекистонда утказайлик.\nАллох Сизга доим мададкор булсин.\n23 July 2021 22:19Оддий масхарабозлик: Ўзбекистон президентлиги учун номзодларни рўйхатга олиш тартиби бўйича маълумот берилгани ҳақида. “Ҳаракат” нима дейди?\n23 July 2021 20:28Яна масхарабозлик: “Толибон” Афғонистонни ярим йил ичида эгаллармиш\n23 July 2021 15:25Яна ШАРМАНДАЛИК: Содиқ Сафога Жаҳон Иқтисодиёти ва Дипломатия Университети ректори вазифаси қайтадан юклатилибди\n23 July 2021 13:28Шармандалик: Ўзбекистон Соғлиқни Сақлаш Вазирлиги коронавирус бўйича 5-чи кун антирекорд топибди, 5 бемор оламдан ўтибди. “Ҳаракат”: Бундай шармандаликдан қутилиш керак!\n22 July 2021 23:34Реанимация в больнице в Зангиате переполнена. Почти 20% пациентов – в тяжелом и крайне тяжелом состоянии


Эски қарашлардан воз кечайлик, бугун божхона тизими ўзгарган! » Ўзбекистон янгиликлари – Zamin.uz\n15 ноябрь 2019, 20:06\nМамлакатимизда барча соҳаларда амалга оширилаётган кенг кўламли ислоҳотлар божхона соҳасини ҳам четлаб ўтмаяпти. Ҳусусан, божхона соҳасида ҳам фуқароларга ҳамда тадбиркорларга қулайлик, эркинлик ва шарт-шароит яратиш бўйича янгидан янги лойиҳалар, дастурлар ишга туширилмоқда.\nБер неча йиллар олдин “божхона ходими” деганда турли қарашлар, турли ҳил ўйлар кўз олдимизга келар эди, яъни ким божхона ходими бу пора эвазига кўплаб коррупцион жиноятларга қўл уришдан таб тортмайдиган давлат хизматчиси. У билан “келишсанг ошиғинг олчи” деган ўй кўплаб фуқароларнинг хотирасида сақланиб “Стреотип” бўлиб қолган.\nҚайсидир маънода бундай қарашларнинг дунёга келиши-ю ва одамлар хотирасида сақланиб қолишида божхона ходимларининг ҳам ўрни бор албатта. Лекин дунё ўзгаряпти, одамлар ўзгаряпти, тизимлар, соҳалар ўзгаряпти, уларнинг қаторида божхона соҳаси ҳам ўзгараётганини англаш унчалик ҳам қийин иш эмас.\nДавлатимиз раҳбарининг алоҳида эътибори билан божхона ҳодимларини ҳам иқтисодий қўллаб қувватлаш, уй-жой, имтиёзли фоизсиз кредит асосидаги автотранспорт воситалари билан таъминлаш ишлари амалга оширилмоқда. Бу ўз навбатида божхона хизмати ходимларини ҳалол пок меҳнат қилишида ўзининг ижобий натижасини беради албатта. Зеро, эртанги кунидан кўнгли хотиржам бўлган инсонда бугунги кунига шукроналик хисси туғилади бегумон. Коррупция деб номланмиш иллат замирига тушмасликда юқоридаги келтириб ўтган омилларимизнинг барчаси ўзининг ижобий натижасини кўрсатмоқда.\nБугун божхона хизматчиси коррупцияни эмас, балки ўз Ватанининг равнақи, оиласи фарзандлари, ота-онасини танлаётгани давлатимизнинг бюджетига келиб тушаётган маблағлар, режаларни бажарилишидан ҳам билиб олишимиз мумкин. Бу ҳам она юртимизнинг ҳар томонлама ривожланишида ўзининг самарасини кўрсатади.\nБожхоначи билан коррупцияни ёнма-ён кўрсангиз Ўзбекистон Республикаси Давлат божхона қўмитасининг 11-08 ёки Андижон вилояти божхона бошқармасининг (74)228-48-44 рақамли ишонч телефонига қўнғироқ қилишингиз сўралади.\nЭнди эски қарашлардан воз кечайлик, божхона тизими ўзгарди. Сиз айтган дарахтлар эса кесилиб кетди!\nЯнгиликлар » Жамият » Эски қарашлардан воз кечайлик, бугун божхона тизими ўзгарган!\n11:47 Ўриндиқ остига яширилган хотира карталари фош этилди\n20:28 Кўйлак ёқасига яширилган кумушлар фош бўлди\n13:46 Олий ҳарбий божхона институти қайта ташкил этилди\n13:25 Тошкент вилояти божхона ходими 460 доллар пора билан қўлга олинди


Тошкент, Ўзбекистон (UzDaily.uz) -- Вадим Абрамов, Марат Мифтахуддинов, Тохир Кападзе каби мураббийларнинг Ўзбекистон олимпия терма жамоаси билан шартнотмаси апрель ойида ўз кучини йўқотди. Шу сабабли мураббийлар штаби тарқатиб юборилди. Бу ҳақда ЎФФ хабар беради.\nЎзбекистон олимпия терма жамоаси Вьетнамда бўлиб ўтган Лондон-2012 минтақавий саралаш турнирида муваффақиятсиз иштирок этиб, ХХХ ёзги олимпияда ўйинларига бориш имкониятини йўққа чиқарганди. Бу борада Уммон олимпия терма жамоасига қарши ўйин Лондон-2012 йўлидаги энг сўнгги расмий учрашув сифатида тарихда қолди.\nЭнди Ўзбекистон олимпия терма жамоаси Ўзбекистон футбол федерацияси терма жамоалар маркази олдидаги вазифасини адо этиб бўлди. Натижада мазкур терма жамоа мураббийлар штаби тарқатиб юборилди.\nБош мураббий Вадим Абрамов бир вақтнинг ўзида миллий терма жамоа бошқарувида ҳам экани сабаб, мутахассис Ўзбекистон футбол федерацияси билан ҳамкорликни давом эттиради. Унинг олимпия терма жамоасидаги ёрдамчилари – Тохир Кападзе ва Марат Мифтахуддинов ўз вазифасидан озод этилди.


Дилимда мотам, элимда мотам. Қозоғистонда ҳалок бўлган юртдошларимга бағишлов – Mulohaza.uz\nДилимда мотам, элимда мотам. Қозоғистонда ҳалок бўлган юртдошларимга бағишлов\n18 январь куни Қозоғистоннинг Ақтўбе вилоятида йўловчи автобуси ёниб кетиши оқибатида 52 ватандошим фожиали ҳалок бўлди. Бу хабарни эшитган онимдан кўз ўнгимда ёш йигитлар, ҳали энди ҳаёт ва турмуш йўлларининг бошида катта орзулар, умидлар, режалар қуриб турган йигитлар қиёфаси келаверади… келаверади. Мана икки кунки уларнинг бундай даҳшатли ўлим топишларидан юрагим мотамда. Мен уларни — ўша олис Россияга бораётган ва борган ёш йигитчаларимизни Москва аэропортида тўп-тўп бўлиб, атрофга олазарак боқиб турганларини ўз кўзим билан кўрганман. Кўриб қийналганман. Уларнинг пешаналарига қандай тақдир ёзиқлари битилганини билганим учун қийналганман.\nЭълон қилинган қурбонлар рўйхатидаги исм-фамилиялар ёнидаги туғилган йил саналарига эътибор беринг: асосан 20-30 ёшлилар. Уларнинг кўпи оила ҳам қурмагани аниқ. Ўша даҳшатли кун автобусда фақат улар эмас, уларнинг орзу ва умидлари эмас, уларнинг оилалари, туғилмаган фарзандлари ҳам ҳалок бўлганини тасввур қилинг. Улар билан экмаган дарахтлари-ю боғлари, улар энг яқин одамларига беришга улгурмаган меҳру муҳаббатлари ҳам кетганини унутманг.\nУлар билан ота-онанинг\nБелидаги дармони кетди.\nУлар билан илк севгининг\nбўй чўзмаган дарахти кетди,\nБир чеккада унсиз бўзлаган\nКелинларнинг ёш бахти кетди.\nУлар билан айтилмаган Сўз,\nМеҳр билан чарақлаган Кўз,\nҲали бўса таъмин тотимаган Лаб,\nҲали дунё танимаган Қалб\nУстоз шоир бир пайтлар армон билан битган эди:\nШеър авжида синмасин калам.\nЯшаб булмай умрини зинхор\nАммо, ҳаёт ҳақиқати шундан иборатки, умрини яшаб бўлмай одам бу дунёдан кетар экан. Аммо, ҳаёт ҳақиқати қанчалик аччиқ бўлмасин, инсон ўлими алалоқибат кичик бир оламнинг: ўша одам орзулари, қилмоқчи бўлган ишлари, ниятлари оламининг ўлими ҳамдир. Биз Аллоҳ ҳукмини олдида бош эгганда, мана шу олам ҳақидаям ўйлашни унутмайлик.\nБугун кечагина катта умидлар билан фарзандини чет элга кузатган ўнлаб хонадонларга мотам кириб келди. Бобо-ю момолар, ота-оналар, ака-укалар, опа-сингиллар, фарзандлар юрагига мотам кириб келди. Қаердадир севган йигитининг ҳалок бўлганини эшитган бир қиз ҳаммадан бекиниб, ушалмаган орзулари учун йиғлайди. Уларнинг ҳаммасига ҳамдард бўлайлик. Қурбон бўлганлар ҳақига Қуръон тиловат қилайлик. Уларни меҳрибон Аллоҳ ўз раҳматига олсин. Инна лиллаҳи ва илаҳи рожиун\nКўрилган : 690\nМирзиёев ҳалок бўлган ўзбеклар ҳақида: «Боламни боқаман, деб…» (Видео)


Оломон "маданияти" ёки баччабозлик | Fayzbog.uz\nЯқинда Перу давлатида 70 фоиз аёллар зўравонликка учраётганлари тўғрисида, аёллар ҳимояга муҳтожлиги тўғрисида баёнот билан чиққанларини “Евроньюс”да кўрсатиб қолишди. Улар ва ғарб аёллари нега бугунги ҳаётларидан норози зеро уларни ечинтиришди, дискотека, тунги барларга, ароқ ичиш, зино ва бошқа гуноҳларга ўргатишди, аёллар кўчаларда маст тентирайдиган бўлишди. Бир жинсли никоҳга рухсат беришди, натижада кўчада кетаётган аёлларни зўрлаш, мажбурлаш, ёш қизларни бузиш ҳолатлари авж олиб кетди.\nБугун бизнинг жамиятга боқсангиз аёлларимиз чойхоналарни эгаллашмоқда. Тунги бар, дискотекаларга боришмоқда. Ресторанларда ўтириб, спиртли ичимликлар ичишмоқда. Айниқса тунда бўладиган тўйларни эгаллаб бўлишди. Авваллари эркаклар алоҳида, аёллар алоҳида ўтиришарди. Энди базмларга эркаклар қолиб хотинлар ёш-ёш қизларини, болаларини олиб бориб, уларнинг маънавиятини бузишмоқда. Кийимларни-ку гапирмасак ҳам бўлаверади. Тўйларда аёлларни алоҳида, эркакларни алоҳида ўтиришини Исломий тўй, мумкин эмас дейишди. Шўролар даврида алоҳида ўтиришар эди, аммо исломий тўй дейишмасди. Демак бундай ҳолатга келишимизга ҳам ўзимиз сабабчи.\nЙигирма йиллардан кейин аҳвол нима бўлади? Бу нарсалар аёлларга нисбатан тажовуз бўлмайди деб ҳеч ким кафолат беролмайди. Уларни эртага уйга қайтариш қийин бўлади. Устимизга яна бир “маданият”, аслида маразлик кириб келмоқда. Бу ҳам бўлса баччабозлик, гейлик. Ҳозир гап-сўзлар пайдо бўлмоқда. Тубдан текширилса, уларнинг кичик жамиятчалари пайдо бўлмоқда.\nБу дардга учраш сабаблари ҳақида кўплаб фикрларни билдириш мумкин. Биз шу ўринда энг кенг тарқалган усуллардан бирини келтириб ўтамиз. Тасаввур қилинг, чет элга иш излаб борган йигит ва қизни турли йўллар билан ўзларига оғдиради. Уни маст қилиб қўйиб мажбурлашади ва бу жараённи видеога олади. Бир неча бор бу иш такрорлангач, у йигит бу ишга мубтало бўлади. Унга пул беришади. Юртингга бориб, сафингни кўпайтирсанг, яна шунча пул берамиз, агар каттароқ лавозимдагини ўргатсанг, икки баробар кўп ҳақ оласан дейди. Натижада улар катта овни бошлайди, иложи борича бой ва мансабдорларни уларнинг фарзандларини қўлга туширишга ҳаракат қиладилар. Мансабдор шахсларни қўлга олинса, улар бир жинсли никоҳни ҳимоя қилиб, давлат қонунларига киритадилар. Натижа маълум, махсус қонунлар чиқаришади. Қарабсизки, бир миллатнинг насли узилади ва ўз-ўзидан йўқ бўлиб кетади. Баъзилар бундай бўлиши мумкин эмас дейди. Аммо буларнинг бари кўз ўнгимизда бўляпти ахир.\nБиз мини юбкаю, шортикларга кўникдик. Фаҳшга ҳам кўникканлар кўпайди. Энди баччабозликка кўникмаймизми? Шу боис бу иллатлар тарқалмасидан олдини олиш, қарши курашни бошламоқ зарур. Айниқса чет элларга борадиган йигит-қизлар ҳушёр бўлинг, бу дардга мубтало бўлиб қолманг. Бу иш билан илк шуғуллангалар бунинг салбий оқибатларини билмаслиги мумкин. Шифокорлар бунинг жуда ёмон оқибатларидан огоҳлантириб, одамнинг ички органларида бунга қарамлик келиб чиқишини, натижада баччабознинг қийинчиликда ўлиб кетишини билдирганлар. Шу боис шариатимиз аҳкомларида баччабозларни чўққидан ташлаш ёки ўтда куйдиришга буюрган. Токи бу иллат бошқаларга юқмаслиги учун ҳам шундай қилинган. Аллоҳ таоло ҳаром қилган ушбу иллатлардан сақланиш, аёл-қизларимиз зўравонликка учрамаслиги учун атрофимиздаги яқинларимизни юқорида келтирилган иллатлардан асрайлик.\nhttps://azon.uz/ дан олинди


@usmonovuz - Kanal statistikasi Rashid Usmonov live. Telegram Analytics\n@usmonovuz Yoqdi 1\n99 ta kanal eslovlari\n156 ta repostlar\n21 Nov, 23:46\nХайрулла ҲАМИДОВ (расмий)\n21 Nov, 15:25\n20 Nov, 18:33\nТиб ва Шифо\n17 Nov, 02:46\n15 Nov, 00:43\n19 Oct, 13:09\n13 Oct, 06:39\n11 Aug, 05:27\n11 Aug, 03:28\n10 Aug, 04:42\nQandli Diabet Maktabi | Школа Диабета\n16 Jul, 04:25\n15 Jul, 18:27\n4 Jul, 16:02\nInformatika va AT 💡\n4 Jun, 16:08\n7 May, 02:48\nGrijani operatsiyasiz davolash yòllari\n21 Feb, 06:49\n20 Feb, 02:47\n🇺🇿Бизнес товар 🚛\n9 Feb, 05:16\n7 Feb, 03:34\n31 Dec 2018, 08:00\n22 Dec 2018, 14:54\n21 Dec 2018, 19:34\n19 Nov 2018, 18:49\n19 Nov 2018, 18:47\n@usmonovuz iqtibos olgan kanallari\n20 Nov, 18:25\n19 Nov, 11:56\n17 Nov, 08:39\n11 Nov, 04:55\n21 Oct, 20:21\n16 Oct, 12:13\nZaytun Med Tib\n6 Oct, 07:05\n30 Sep, 09:48\n169.1k ta obunachilar\n30 Sep, 05:56\n192.5k ta obunachilar\n29 Sep, 20:16\n24 Sep, 09:04\nChannel of Kama\n16 Sep, 10:07\n6 Sep, 13:26\n1 Sep, 09:36\n28 Aug, 10:41\n26 Aug, 17:20\n15 Aug, 14:45\n272.3k ta obunachilar\n11 Aug, 17:51\n3 Aug, 00:51\n8 Jul, 17:39\n7 Jul, 03:51\n5 Jun, 07:22\n12 May, 12:52\nRashid Usmonov live 21 Nov, 16:00\nТаомланиш Одоби. Ғайбулло Қори.\nRashid Usmonov live 21 Nov, 15:23\n30 йил тамаки чеккан одамнинг ўпкаси кўрсатилди.\nХитойлик трансплантолог-жарроҳлар 30 йил давомида тамаки чеккан одамнинг ўпкаси қандай кўринишда бўлишини кўрсатишди. Бу ҳақда Fox News телеканали хабар берди.\nУшбу ўпка видеоси ижтимоий тармоқларда тарқаб, 25 млндан кўпроқ намойиш тўплаган. Фойдаланувчилар видеони “барча замонларнинг тамакига қарши энг яхши рекламаси” деб аташган.\nТамаки (сигарета) чекишни қандай ташлаш йўллари ҳақида видео: https://www.youtube.com/watch?v=jFoViSh6AOc\nКаналга обуна бўлинг: @usmonovuz\nRashid Usmonov live 20 Nov, 18:30\n👆 Юқоридаги савобли ишларни хабарини кўрамиз, лекин доим ҳам пулга шароитимиз бўлмайди. Лекин 5000 минг ёки 10000 сўм билан бизга ҳеч нарса ўзгармайди, шу пул билан масжид ишлари битиб қолиши мумкин. Бир кун салатсиз тушлик, ёки бир кун рўза тутиш билан тежаладиган пул аслида 10000 сўм. 100 киши 10000 сўмдан ташласа 1.000.000 сўм бўлар экан.\nШу кичкини сумманиям картадан картага ўтказиб қўйишга эринманг, шу билан ҳам жаннатдаги қасрларга умидвор бўлинг, албатта Аллоҳ ажрини беради.\nRashid Usmonov live 20 Nov, 18:25\nҚарши шаҳридаги Араловул жомеъ масжиди бошиданоқ тўлиқ ҳашар йўли билан қуриляпти. Ҳозирга келиб маблағ етишмаётгани учун иш бироз оқсаб қолган. Шунинг учун имкони борича моддий ёрдам керак.\nПул ўтказиш учун:\n8600 3329 0301 1371\nESHONQULOV ULMASJON (масжид ҳисобчиси) номида\nАлоқа учун рақам:\n+998 90 426 54 26\nЎлмасжон Эшонқулов (масжид ҳисобчиси)\nБарча маълумотлар ишончли кишилар воситасида текширилган.\nRashid Usmonov live 20 Nov, 18:01\nСпорт билан руҳиятни тарбиялаб сабрли ва иродали бўлиш мумкин.\nКаналга обуна бўлинг. @usmonovuz\nRashid Usmonov live 20 Nov, 16:01\nRashid Usmonov live 20 Nov, 10:45\nГоливуд юлдузи суннатга мувофиқ овқатланиш ҳақида.\nКаналга обуна бўлинг. @rashidusmonov\nШифокор Нодир Ака\nRashid Usmonov live 19 Nov, 20:27\ndan repost: BATADBIR\n🔷 Бизнесда ишонч бир режани амалга ошиши учун 50 % лик натидани беради деб ўйлайман, балким кўпроқдир.\n🔷 Сиз махсулотингизни зўрлигига ишонсангизгина уни қиммат сота оласиз.\n🔷 Сиз ўзингизга ишонсангизгина кимнидир қабулига кириб ишни ҳал қилиб чиқа оласиз.\n🔷 Сиз катта пул топа олишингизга ишонсангизгина у пулларни топа оласиз.\n🔷 Сиз одамларни ишончига кира олсангизгина сиздан улар махсулотингизни харид қилишади.\n🔷 Сиз ҳамкорларингизни ишончига кира олсангизгина улар сиз билан қўрқмай олди-бердилар қилишади.\n🔷 Сиз кўзлаган баланд чўққи, ёки узоқдаги хазинага бориш йўлини кўриб туриб, унга етишга ишонсангизгина унга албатта эришасиз.\n🔷 Ҳатто, аёл билан тўшакка киришганда ўзингизга ишонсангизгина сиз у ишни уддалайсиз 😂\n(Ишонч юқори бўлиши учун нима қилиш керак, давоми кейинги сонларда 😀)\nБизнес каналга обуна бўлинг: 👉 @BatadbirLive\nRashid Usmonov live 19 Nov, 19:14\nОздирувчи дориларга пул бериб адашиб қолманглар!\nСодда халқни алдаб пулини олиш холос. Барчаси БИЗНЕС, Барчаси МАРКЕТИНГ!\nКаналга обуна бўлиш:\nRashid Usmonov live 19 Nov, 11:56\nҲокимнинг мухбирлар билан мулоқотидан батафсил аудио.\nБизнес ва ривожланиш каналига обуна бўлишни унутманг.\nRashid Usmonov live 18 Nov, 16:06\nМануал терапияга бориб туринглар. Жуда кўпчилик шундай муолажаларни олиб, умуртқадаги муаммолардан халос бўлганини эшитганман.\nВақтида мен ҳам олганман, лекин кейинчалик ўзимни ўзим муолажа қилиб кетганман, шунақа услублариям бор, яъни машқлари.\nRashid Usmonov live 17 Nov, 18:21\n«Тўйсам ҳам ,"тормоз" йўқ, еявераман», дейдиган одамлар учун.\nОдам овқатланиб, тўйган пайтда унинг ички органларидаги "клапанлари" ёпилади, ёпилганда мияга "бўлди, сен тўйдинг", деган хабар келади. Шу тариқа, биз тўйганимизни билиб, овқатланишни тўхтатамиз.\nЭнди, сиз соғломсиз, органларингиз ва руҳиятингиз жойида, баққувват ва қоматли одамсиз, дейлик. Бир марта тўйгандан сўнг яна нималардирга бироз ҳавасингиз келиб, еб қўйдингиз. Сал бўкдингиз, бу одат яна такрорланди, бу одатга айланди... Шу тариқа ички органларни "клапанлари" ёпилганда ошқозон ва ичаклар катталашиб, кенгайиб бораверади, секин-аста клапанлар ҳам ўз вақтида ёпилмайдиган ёки чала ёпиладиган, балким ёпилганда ҳам мияга хабар етиб келмайдиган даражага тушади — система ишдан чиқади!\nШунда барча ички органлар зўриқиб ишлашга мослашиб бораверади, одам организми доим ўзини соғлиги ҳақида ўйлаб, филни ютсангиз ҳам ҳазм қилишга максимал киришади. Лекин меъёр бузилгандан сўнг, муҳим функциялар ишдан чиққанидан сўнг ҳам яна юқори чегара бор, шу чегарагача сизни организмингиз чидаб беради, ундан ошганда эса аъзолар бирин-кетин ишдан чиқади ёки организм тўлиқ ҳалок бўлади.\nЮқоридагилардан хулоса қилиб шуни айтиш мумкинки, барчасига одамнинг ўзи сабабчи.\nБуни аксини қилиб туриб, камроқдан еб, қайта ички хабарларга қулоқ солиш функциясини ишга солинг-да ва меъёрида овқатланиб яшанг. (Рамазон рўзасини бир эсланг)\nҲар бир касаллик, ҳар бир муаммо, ҳар бир омадсизлик меъёрларнинг бузилиши эвазига чиқиб келади.\nRashid Usmonov live 17 Nov, 08:39\n«Мамлакатни олимлар, инженерлар, врачлар ва бошқа ақлий меҳнат соҳиблари тарк эта бошладими — демак миллат ва халқ ўзининг гултожларидан жудо бўлмоқда. Бундай мамлакатда «бизнеcменлар» ҳокимиятга келади, таги пастлар ва кўчада тарбия топган қаллоблар сиёсатдон бўлади, бозордаги чайқовчилар, спортчилар ва артистлар депутатга айланади».\nХарс ЙЕНСЕН (1904-1971),\nШвеция социал-демократик ишчи партиясининг раисининг сиёсий маслаҳатчиси.\n1932 йилда парламентда сўзлаган.\nКаналга калла ташланг:\nRashid Usmonov live 16 Nov, 16:00\nОзишнинг ОДДИЙ қоидалари.\nОзаман дея маркетингга алданиб қолманг: ҳар хил оздирувчи таблетка ва чойларга пул сарфлаб ўтирманг. Улар сизнинг бошингизни айлантириб, ўзларига бўйсундириб олишади, камига яхшигина пулингизни шилиб олишади.\n🔹 Оддий рўза тутишнинг ўзи сизни оздириши мумкин.\n🔹 Оддий тартибли овқатланиш сизни оздириши мумкин.\n🔹 Оддий нон ва хамирли маҳсулотларни тарк этиш сизни оздириши мумкин.\n🔹 Оддий 2 литргача сув ичиб шакарли ва нотабиий ичимликларни ичишни тарк этиш сизни оздириши мумкин.\n🔹 Оддий югуриш ёки 15 километргача пиёда юриш сизни оздириши мумкин.\n🔹 Оддий кечқурунги овқатланмаслик сизни оздириши мумкин.\n🔹 Оддий алоҳида овқатланиш сизни оздириши мумкин (ҳар хил турдаги овқатларни бир-бирига қўшмасдан тановвул қилиш)\nҲамма оддий қоидаларни жамлаб ортиқча вазндан халос бўлинг!\nБу ерда фақат маркетинг йўқ, қиммат нархда сотиб олиш йўқ, шу учун сизни эътиборингиздан чатда қолиб кетиши мумкин.\nОгоҳ бўлинг, алданманг, нафсни тийинг, иродали ва сабрли бўлинг.\nҲурмат билан Рашид Усмонов.\nRashid Usmonov live 14 Nov, 15:59\nБолажонларимизнинг иммунитетини оширадиган маҳсулотлар.\n🔹 Ошқовоқ уруғи\n🔹 Сули бўтқаси\n🔹 Ёнғоқ ва майиз\n🔹 Сарёғ (табиийси)\n🔹 Бедана тухуми\n🔹 Намъатак дамламаси\n🔹 Зайтун меваси\n🔹 Седана ёғи\n🔹 Зайтун ёғи\n🔹 Мол ва қўй тили ёки калла-пойчаси\n🔹 Барча мева ва сабзавотлар\nБу маҳсулотлар билан биргаликда спорт билан шуғулланиш ва тоза ҳаводан тўйиб нафас олишга шароит яратиб бериш ота-оналарнинг бурчидир!\nЮқорида санаб ўтилган маҳсулотларни болаларингизнинг доимий овқатланиш рационига киритиб қўйинг: болангиз ейишдан бош тортса маркетингни ишга солиб шулар ёрдамида ҳар хил чиройли салатлар ва пишириқлар пишириб беринг.\nФарзандингизнинг соғлигига беэътибор бўлманг, бу маҳсулотларни доимий истеъмол қилган боланинг иммунитети жуда ҳам мустаҳкамланади ва мудом касал бўлмайди.\nАгар сиз сифатли ва фойдали маҳсулотлар харид қилишда хасислик қиладиган бўлсангиз, тежаб қолган 10 сўм пулингиз вақти келиб дори-дармонга 100 сўм бўлиб чиқиб кетиши мумкин.\nRashid Usmonov live 13 Nov, 19:18\n🔹 Болаларга чипслар олиб бермайлик!\n🔹 Болаларимизга маккажўхори қаламчалари (кукуруз) олиб бермайлик!\n🔹 Болаларимизга турлича қуритилган сухариклар (кириешки ва ҳ.к.) олиб бермайлик!\n🔹 Болаларимизга энергетик ичимликлар олиб бермайлик!\n🔹 Болаларимизга арзон колбаса маҳсулотлари олиб бермайлик!\n🔹 Болаларимизга арзон маргаринларни олиб бермайлик!\nАгар сизнинг болангиз шу нарсаларни доимий истеъмол қиладиган бўлса, умри давомида боши касалликлардан чиқмай яшайди! Уларни умри хазон бўлишига сабабчи бўлманг, ўғил болаларни бепуштликка дучор бўлишга, қиз болаларни ҳомиласини ушлолмайдиган қувватсиз келинга айланиб қолишига сабабчи бўлманг!\nКаналга обуна бўлинг:\nRashid Usmonov live 13 Nov, 05:50\nҲаётим давомида мен учун берилган энг зўр мукофот - бу касалликлардир.\nRashid Usmonov live 12 Nov, 16:28\nБуйракларимиз ҳар йигирма сонияда қондан бир томчи сийдик ажратиб олар экан. У сийдик томчилари қовуқда йиғилар экан. Қовуқ тўлгач инсонга бавл қилиши учун сигнал берилар экан. Инсон шу йўл билан сийдик каби зарарли суюқликдан қутилар экан. Қандай буюк неъмат!\nАгар қовуқ бўлмаса инсон бир неча соатлаб бир жойда ўтира олмаган бўлар, ҳар йигирма сонияда ҳожатхонага боришга мажбур бўлар эди.\nБир бемор қовуқ саратонига чалинди. Унинг қовуғини олиб ташлаб унинг ўрнига ичакдан ясалган сийдик қопи қўйишди. Табиб беморга деди:\n"Олдинлари сизнинг қовуғингиз табиий бўлгани учун уни тўлганини билар эдингиз. Энди эса бу ясама қовуқнинг тўлганини билмайсиз. Шунинг учун сиз ҳар соатда бавл қилишга боришингиз лозим. Акс ҳолда ичингизда ёрилиб кетса ҳалокатга олиб боради".\nҚандай неъматимиз борлигини англадингизми?\nҚовуғингизда Аллоҳ мускуллар яратган. Ана шу мускуллар уни тез бўшашини таъминлайди.\nЖасадимиз тўла неъмат агар кўра олсак!\nНеъматни ўрнига ишлатинг!\nАбдулқодир Полвонов саҳфасидан.\nRashid Usmonov live 11 Nov, 16:28\nОлимлар маргарин, кунгабоқар ёғи, зайтун ёғи ва сариёғни ўрганиб чиқдилар. Натижалар ҳайратланарли!\nБиз ҳар куни ишлатадиган ёғларнинг организмимизга таъсири жуда фарқлидир.\nТуркиянинг Докуз Эйлул Университети (ДEУ) Тиббиёт факультетида фаолият юритувчи бир гуруҳ олимлар тажриба ҳайвонлари билан олиб борган тадқиқоти натижаси: “Сариёғ”нинг ижобий таъсири ва аксинча “маргарин”нинг депрессияни қўзғатувчи таъсири мавжуд эканлигини кўрсатмоқда.\nДEУ Тиббиёт факультети Физиология кафедраси профессори. Доктор Назан Уйсал Ҳарзадин ўзининг «кокос, кунгабоқар, зайтун ёғи, маргарин ва сариёғ билан озиқланганларда депрессия, ташвиш ва билим даражаси тўғрисида»ги изланишлари билан бир қаторда «сичқонларни турли хил ёғлар билан озиқлантириш оқибатида, уларнинг хотира, безовталик ва руҳий тушкунликка таъсири» ҳақидаги тадқиқоти тўғрисида АА мухбирига баён қилди.\nҲарзадин ва унинг жамоаси тажриба давомида, катта ёшдаги сичқонларни бир-биридан 10 фоизлик нисбатда фарқ қилувчи ёғлар орқали бойитилган озуқалар билан озиқлантириш натижасида ушбу ёғларнинг ҳайвонлар ҳаракатларига қай даражада таъсир этишини ҳам ўрганмоқдалар.\nШу билан биргаликда Ҳарзадин билим ва хотира даражасини ўлчаш учун «йўналишни топиш» модулидан фойдаланганликларини, тажриба ҳайвонларини сув идишида қолдириш ва омон колиш учун қилган ҳаракатларини кузатиш билан эса, тушкунлик даражасини баҳолаганликларини таъкидлади.\nКунгабоқар ёғи истеъмолчиларида қарорларни қабул қилишдаги муаммолари\nҲарзадин кунгабоқар ёғининг турк ошхонасида тез-тез ишлатилишини ҳамда тадқиқотлар давомида ҳайратда қолдирадиган ёғлардан бири эканлигини алоҳида таъкидлади.\nКунгабоқар ёғини истеъмол қиладиганларда тушкунлик ва хавотир даражаси юқори. Аммо қизиғи шундаки, бу ёғ тажриба ҳайвонларининг қарор қабул қилиш қобилиятига сезиларли таъсир қилди.\nКунгабоқар ёғини истеъмол қилган ҳайвонларни очиқ майдонга чиқаришганда, улар қаерга боришни ҳал қила олмайди. Шунинг учун, кунгабоқар ёғи миянинг қарорларни қабул қилиш билан шуғулланувчи бўлими бўлган префронтал кортексга салбий таъсир қилиши мумкинлиги ҳақида тахминлар мавжуд.\nЗайтун ёғи билан озиқланадиганларда «енгиллик»\nТадқиқотлар натижасида барча турдаги ёғлар орасида зайтун ёғининг энг ижобий жиҳатлари аниқланди. Кўп миқдорда зайтун мойи билан озиқланган экспериментал ҳайвонларда тушкунлик даражаси «жуда паст» эканлиги таъкидланди.\nҲарзадиннинг таъкидлашича, сичқонларда икки ойлик тажриба даври инсон ҳаётининг 10 йилига тўғри келади. “Шунингдек, зайтун мойи билан озиқланган ҳайвонларда ташвиш даражаси жуда паст. Бу ҳайвонлар тинчланиб, жуда енгиллашди. Ўрганиш қобилияти ҳам жуда яхши эди”, деди у.\nМаргарин истемол қилувчилар “таслим бўлди”.\nҲарзадин маргаринни истеъмол қиладиган ҳайвонларнинг натижалари «оғир» эканлигини таъкидлаб, қуйидаги маълумотларни берди:\n“Маргарин билан озиқлантирилган ҳайвонларда ташвишланиш даражаси кунгабоқар ёғи билан озиқланадиганларникига ўхшаш. Улар жуда ҳаракатчан ва кўп вақтларини безовталик руҳида ўтказишди. Уларда қарор бериш билан боғлиқ муаммолар ҳам юзага келди. Энг ёмони, бу гуруҳга мансуб ҳайвонларда депрессия белгилари жуда кучли. Маргарин истеъмоли давом эттирилганда, бу ҳайвонларда ҳаракатланиш ҳам сусая бошлади”.\nТадқиқотлар якунида сариёғнинг “мўжизали” таъсирлари аниқланди. Сариёг билан озиқланадиганларда ташвиш даражаси паст, депрессия белгиси йўқ ва уларнинг билим олиш даражаси жуда ижобий.\nТадқиқот натижалари халқаро жамоатчиликка эълон қилинишини маълум қилган Ҳарзадин, овқатланишда олдин сариёғ, сўнгра зайтун ёғига устунлик бериш кераклигини қўшимча қилди.


Тошкентда ҳаракатланаётган электробуслар сони 10тага етказилади - Халқ сўзи\n15:53 12 Ноябрь 2019 Жамият\nТошкент шаҳар ҳокими Жаҳонгир Ортиқхўжаев БМТ Тараққиёт дастурининг Ўзбекистондаги доимий вакили Матильда Димовскани қабул қилди. Учрашувда БМТ Тараққиёт дастурининг Ўзбекистондаги фаолияти ва Тошкент шаҳар ҳокимлиги билан ўзаро ҳамкорликда амалга оширадиган лойиҳалари борасида фикр алмашилди.\nҲокимлик матбуот хизмати хабарига кўра, ўзаро мулоқот давомида Тошкентда яшил транспорт йўлагини ташкил қилиш, электр автобуслар сонини ошириш ҳамда “Ақлли шаҳар” концепцияси доирасидаги ҳамкорликдаги лойиҳаларни ривожлантириш масаласи муҳокама этилди. Маълум қилинишича, ҳозирда Тошкентда синов тариқасида битта электр автобус ҳаракатланмоқда. Яқинда уларнинг сони ўнтага етказилади.\nШунингдек, шаҳримизда турли соҳалар фаолиятини ривожлантириш борасида қатор инновацион лойиҳалар амалга оширилмоқда. “Ақлли шаҳар” концепцияси ишлаб чиқилган ва уни ҳаётга жорий этиш чоралари кўрилмоқда. БМТ Тараққиёт дастурининг вакили бу масалада юртимиз ва шаҳримиз учун мос бўлган лойиҳаларни амалга оширишда яқиндан кўмак беришга тайёрлигини билдирди.


Касалланганлар сони 114 268 724\nСоғайганлар сони 89 830 612\nЯқиндагина асримиз бошидан буён содир бўлган энг йирик «маълумотлар сизиб чиқиши»га оид мақола эълон қилган эдик. Одамларнинг шахсий маълумотларининг ўғирланиши билан боғлиқ бу каби салбий ҳодисалар, таассуфки, борган сари кўпайиб бормоқда ва ўтган 2020 йил ҳам бундан мустасно бўлгани йўқ. «Дарё» ўтган 2020 йил давомида содир бўлган шу каби йирик хакерлик ҳужумлари ва уларнинг оқибатлари ҳақида Habr сайтида эълон қилинган мақоланинг таржимасини тақдим этади.\n2020 йил киберхавфсизлик нуқтаи назаридан энг ёмон йиллардан бири бўлди. Пандемия ва оғир иқтисодий бўҳронлар шароитида кишиларнинг шахсий маълумотларининг махфийлигини таъминлаш билан боғлиқ вазифалар асосий устуворликдан четлашиб қолди. 2020 йил мобайнида тадқиқотчилар банк секторига қилинган жуда катта кўламдаги хакерлик ҳужумларини қайд этишди. Шунингдек, вакцина устида иш бошлаган тиббиёт компаниялари ҳам хакерлик гуруҳлари нишонига айланди.\nШахсий маълумотлар чиқиб кетиши билан боғлиқ ҳолатларга тўхталадиган бўлсак, 2020 йил мобайнида 737 миллионта файл ўғирланган. Энг катта ўғрилик Estee Lauder косметика компанияси билан содир бўлди. Хакерлар унинг базасидан 440 миллион нафар шахсга оид махфий маълумотларни ўмаришган.\nЗараркунанда дастурларнинг янги турларини аниқлаш билан шуғулланувчи АV-тест компанияси йил давомида бутунлай янги турдаги зарарли дастурлар сонининг жадал ўсганини қайд этган. Аввалги йилга нисбатан 2020 йилда фишинг ҳужумлари, тамагир дастурлар ва криптожекинг воситаси орқали қилинадиган ҳужумлар сони 252 фоизга кўпайган.\nЭнг йирик ҳужумлар:\nEstee Lauder 2020 йилнинг февралида шахсий маълумотлар базаси ўғирланганини аниқлади. Мазкур трансмиллий косметик компаниядан 440 миллион нафар фойдаланувчига тегишли шахсий махфий маълумотлар ўғирланган. Улар ичида номаълум миқдорда, кишиларнинг электрон почта манзиллари ва бошқа маълумотлар бўлган. Ўғри хакерлар ушбу маълумотларни интернетдаги очиқ базаларга чиқариб юборишган. Ҳодиса маълумотлар базасининг яхши ҳимояланмаганлиги туфайли содир бўлгани эса январь охирида хавфсизлик тадқиқотчиси Жереми Фаулер томонидан аниқланган. Шунингдек, хакерлар қайси усул билан ахборотни қўлга киритишгани ва аслида улар қанча вақт Estee Lauder серверларига кириб юришгани ҳақида аниқ маълумот йўқ. Жереми Фаулернинг ёзишича, ўғирланган шахсий маълумотлар ичида 440336852 нафар одамнинг шахсий қайд ёзувлари, электрон почта манзиллари (***@estee.com шаклидаги) ишлаб чиқариш ва аудит журналлари, ҳисоботлар ва бошқа ички ҳужжатлар каби маълумотлар бўлган. Ҳодисани ўрганиш ишлари ҳали ҳам давом этмоқда.\n2020 йилнинг май ойида Wishbone дастури орқали 40 миллион одамнинг шахсий маълумотлари ошкор бўлиб кетди. ShinyHunters номли хакерлик гуруҳи ушбу ўғирланган маълумотларни даркнетда 8000 АҚШ доллари нархида савдога қўйган. Бу Wishbone билан сўнги уч йил ичида содир бўлган иккинчи шундай йирик нохуш ҳодисадир. 2017 йилда ҳам хакерлар ундан 2,2 миллион фойдаланувчининг шахсий қайдларини ўмаришга муваффақ бўлишган эди. Ўшанда шунча одамнинг электрон почтаси билан бирга яна 300 минг одамнинг телефон рақами ўғирланган. Ушбу шахсий маълумотларнинг катта қисми аёлларга тегишли бўлган ва тахминан 70 фоиз ҳолатда Wishbone фойдаланувчилари 18 ёшдан кичик шахслар бўлган. Навбатдаги ҳужумда эса компания 20 баробар кўп одамнинг шахсий маълумотларини ўғирлатган. Ушбу махфий маълумотлар ичида фойдаланувчиларнинг электрон почтаси, исм-шарифлари, телефон рақамлари ҳамда жойлашув маълумотлари бўлган. Шунингдек, ҳеш-паролларни ҳам ўз ичига олган.\nГарчи сўнгги пайтларда Wishbone фойдаланувчилар сонини ошкор қилмаётган бўлса-да, лекин айтиш жоизки, у iOS учун иловалар рейтингида Топ-50 рўйхатга киради. 2018 йилда у юқори ўнталикка ҳам кирган.\nПокистоннинг уяли алоқа операторлари\n2020 йилда Покистонда уяли алоқа компанияларига қилинган хакерлик ҳужуми билан боғлиқ иккита йирик ҳодиса рўй берди. Аввал апрелда хакерлар Покистоннинг уяли алоқа операторларидан ўғирланган 55 миллион нафар шахсга тегишли шахсий маълумотларни савдога қўйишган. Бир ой ўтиб эса, май ойида, хакерлар яна 44 миллион одамнинг маълумотларини қўлга киритишган. Ушбу ҳар иккала ҳужум борасида ҳали ҳам ноаниқликлар мавжуд. Маълум бўлишича, ўғирланган қайдларда 2013 йилда киритилган файллар ҳам мавжуд экан. Шу сабабли ҳам, аслида, хакерлар бу маълумотларга 7 йил аввал эга бўлишган деган қараш мавжуд. Ошкор қилинган ушбу қайдлар ичида уяли алоқа компанияси мижозларининг тўлиқ манзиллари, исм-шарифи, мобил ва уй телефон рақамлари ҳамда шартнома саналари мавжуд бўлган. Ўғирланган маълумотлардаги асосий қисм абонентлар Покистоннинг Jazz уяли алоқа оператори мижозларининг қайд ёзувларидан иборат бўлган. Ҳозирги пайтда ҳодиса Покистон алоқа бошқармаси ҳамда, Федерал тафтиш агентлиги (FIA) томонидан тафтиш қилинмоқда. Форумлардан бирида хакер ушбу ҳодиса орқали қўлга киритган 115 миллион нафар одамнинг шахсий маълумотларини савдога қўйган.\n2020 йил май ўрталарида Япониянинг Nintendo компанияси 330 000 аккаунтни ўғирлатиб қўйган. Хакер кишиларнинг харид маълумотлари ва кредит карталарига оид ахборотни қўлга киритган ва кейин ундан фойдаланган ҳолда, ноқонуний савдо-харидларни амалга оширган. Гарчи барча тафсилотлар ҳам ошкор қилинмаётган бўлса-да, лекин Nintendo базасига қилинган ҳужум анча эски усул билан амалга оширилгани айтилмоқда. Аввалига компания 160 нафар одамнинг шахсий маълумоти чиқиб кетганини айтган эди. Кейинроқ, июнь ойида, бу рақам 330000 га кўтарилган.\nPfizer BioNTech ва Европа тиббиёт агентлиги (EМА)\n2020 йил декабрида Lazarus хакерлик гуруҳи томонидан Европа тиббиёт агентлигига иккита мураккаб ҳужум қилингани маълум бўлди. Натижада Pfizer/BioNTech вакцинаси тадқиқотларига оид махфий маълумотлар ўғирланган. Pfizer вакцинасини ишлаб чиққан BioNTech компанияси расмий сайтида берган маълумотга кўра, вакцинага оид меъёрий ҳужжатлар ўмарилган.\nТафтиш шуни кўрсатдики, 27 октябрь куни wАгент деб номланган зараркунанда дастур томонидан вакцинага оид маълумотлар сақланган иккита Windows серверига мураккаб усул билан ҳужум уюштирилган. Касперский лабораторияси ўтказган текширишга кўра, ҳужум аслида 25 сентябрда бошланган экан. Тафтиш ҳали давом этмоқда ва ўғирланган маълумотларнинг аниқ ҳажми ва сифати ҳақида ҳозирча тайинли гап айтилмаяпти. Лекин Lazarus гуруҳининг инфраструктурасини ва ҳатто IP-манзилларини ҳам аниқлашга муваффақ бўлинган бўлиб, у Пхеньян (Шимолий Корея) ҳудудига тааллуқли экан. Катта эҳтимол билан ҳужум ўша ердан қилинган. Ҳисоботларда айтилишича, ўтган йилдан буён Lazarus хакерлари ўзини «рус хакерлари» тарзида ниқоблашга уринмоқда. Хусусан, бунинг учун улар кодларда русча матн билан изоҳлар қолдиришяпти. Лекин ўзлари йўл қўйган хатолар туфайли ниқобланишда самарага эриша олишмаяпти.\n2020 йил июлида WastedLocker номли тамагир дастур навигация ва фитнес йўналишларида гигант компания ҳисобланувчи Garmin фирмасининг серверларини фалаж қилиб қўйди ва натижада компаниянинг кўп сонли дастурлари ўчиб қолди. Фойдаланувчиларнинг фаоллигига оид маълумотларни синхронлашга мўлжалланган булут платформалар ва garmin.com сайтининг муайян қисмлари ҳам ишламай қолди. flyGarmin ва Garmin Pilot иловалари 4 кунча ишламай турди. Шунингдек, ҳужумда Garmin ActiveCapitan номли денгизчилик дастури ҳам зарар кўрди.\nМанбаларнинг хабар беришича, ҳужум Garmin компаниясининг Тайвандаги бўлими орқали бошланган. Экспертларнинг таъкидлашича, компаниянинг ички тармоқ инфраструктурасига кириш учун SocGholish фреймворкидан фойдаланилган. Кейин эса Cobalt Strike номли киришни текширувчи тестлардан фойдаланилган. Шундан сўнг эса тамагир WastedLocker ўрнатилган. Хакерлар файлларни қайта шифрдан ечиб берилиши учун 10 миллион доллар талаб қилишган.\nҲар томонлама хатарли бўлишига қарамасдан, Garmin тамагирлар билан муросага боришга қарор қилди. Sky News берган маълумотга кўра, Garmin вакиллари хакерлардан ўз компьютерларини қайта очиб берилиши учун дешифрлаш «калити»ни олишга муваффақ бўлишган.\nМазкур хакерлик ҳужуми ортида россиялик Максим Якубец исмли хакер асос солган Evil Corp номли гуруҳ тургани ҳақида маълумотлар мавжуд. Шунингдек, бу гуруҳ ортида Россия махсус хизматлари турган бўлса керак, деган тахмин ҳам бор.\nАҚШ ҳукумати Максим Якубецни қидириб топиш учун унинг қаердалигини айтган одамга 5 миллион доллар мукофот ваъда қилган. Бу ҳужум аниқланган санада, 2020 йилнинг 20 июлида, АҚШ тарихида муайян жиноятчи учун эълон қилинган мутлақ рекорд мукофот ҳисобланади. АҚШ тарихида у ёки бу жиноятчини тутиш учун ҳукумат бундай катта мукофотни аввал эълон қилмаган эди.\nКиритилди: 09:30 22.02.2021. Ўқилди: 847 марта. Фикрлар сони: 0 та.\nТожикистон иккинчи нони — картошкадан бутунлай айрилиши мумкин\n«Ўзбекистон темир йўллари» «обнал фирма»ларга аралашиб қолишида ДСҚнинг ҳам айби борлигини маълум қилди\nГаз ҳисоблагичларни ўрнатиш жараёнида далолатномалар н...


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Малайзияда инсон қиёфасидаги улоқча туғилди\t14:07, 29 апрель 2016\tМалайзиялик 63 ёшли фермер Иброҳим Басирнинг уйида юзи инсон юзини эслатувчи улоқча дунёга келди, деб хабар берди “Вести” нашри. Иброҳим Басир бу воқеадан ҳайрон, қолаверса, инсон қиёфали туёқли жониворнинг биринчи марта туғилиши эмас. “Улоқча эчки боласидан кўра, кўпроқ танаси жун билан қопланган инсон боласини эслатади. Тумшуғи ўрнида одам бурнини, кўзини эслатадиган аъзолари мавжуд”, —деди Иброҳим Басир. Эркак улоқчани ветеринарларга кўрсатганда, улар ҳам бу воқеага изоҳ беролмаган. Афсуски, улоқчанинг ҳаётини сақлаб қолишнинг иложи бўлмаган. У туғилгандан кейин атиги бир неча дақиқа яшаган. Ғайриоддий улоқча ҳақидаги хабар ижтимоий тармоқларда яшин тезлигида тарқалганлиги сабабли, улоқчанинг жасадини сотиб олмоқчи бўлган қизиқувчиларнинг сони кўпайиб кетган. Аммо фермер ғаройиб улоқчанинг жасадини тадқиқот ишларини ўтказиш учун мутахассисларга топширган.


Муҳтожларга бир икки марталик кўмак бериш билан асосий муаммони бартараф этиб бўлмайди - Халқ сўзи\n11:50 14 Август 2020 Сиёсат\nҚандай қилиб камбағаллик домига тушиб қолган? Ўзига тўқ одам ҳам камбағал бўлиб қолиши мумкинми? Камбағалликдан қутулса бўладими? Камбағал бўлиб қолмаслик учун нима қилиш керак?.. Ушбу саволларни ўқиб туриб, бирдан жавобларингизни ўзингизга ёки бошқаларга билдира бошлайсиз. Бу борада кўплаб баҳс-мунозара қилиш, ҳатто ён атрофимиздан ёки ҳаётимиз давомида гувоҳи бўлган бир қанча мисолларни ҳам келтира бошлашимиз мумкин.\nМамлакатимизда ҳам 4-5 млн. атрофидаги фуқароларимиз камбағал бўлиб яшаётганини Президентимиз алоҳида таъкидлаганини кўпчилигимиз биламиз.\nЭнди ушбу қатламни камбағалликдан чиқариш бўйича кўплаб амалий ишлар амалга оширилмоқда. Улардан бири куни кеча қабул қилинган «Камбағал ва ишсиз фуқароларни тадбиркорликка жалб қилиш, уларнинг меҳнат фаоллигини ошириш ва касб-ҳунарга ўқитишга қаратилган ҳамда аҳоли бандлигини таъминлашга оид қўшимча чора-тадбирлар тўғрисида»ги Президент қарори ҳисобланади.\nҚарор 17 банддан иборат бўлиб, бир қанча долзарб масалаларни ўз ичига олган. Жумладан, Қорақалпоғистон Республикаси ва вилоятларда «Ишга марҳамат» мономарказлари, касб-ҳунарга ўқитиш марказларини ташкил этиш. Бунга хусусий сектор вакилларини ҳам жалб этиш кўзда тутилмоқда.\nХўш бу марказларнинг одамларга қандай фойдаси бор?\nБиламизки, кундан кунга меҳнат бозорида ҳам рақобат кучаймоқда. Бу эса сифатни юқори даражага олиб чиқмоқда. Меҳнатингиз сифатли бўлиши учун ўз соҳангизни малакали ходими бўлишингиз талаб этилади.\nМазкур рақобатда ютқазмаслик ва камбағал ҳамда ишсизларни ҳимоя қилиш мақсадида уларни ташкил этиладиган марказларда турли касбларга ўқитиш орқали кичик мутахассислар тайёрлаш назарда тутилмоқда. Ёки энг сермаҳсул соҳа бўлган тадбиркорлик сирлари ўргатилади.\nУшбу ташаббусга биринчилардан бўлиб ҳар бир туман ва шаҳар кесимида камбағал ва ишсиз фуқароларни, айниқса, моддий ёрдам ва кўмакка муҳтож оилаларнинг рўйхатларига («темир дафтар») киритилган оилаларни жалб этиш назарда тутилади.\nЭътиборли жиҳати, касб-ҳунарга ўқитиш марказлари бевосита ишлаб чиқариш билан бирга ўқитилади, битирувчиларининг касбий малакасини WorldSkills стандартлари асосида баҳолаш, шунингдек, баҳолашдан муваффақиятли ўтган битирувчиларга мамлакатимизда ва хорижий давлатларда тан олинадиган Skills паспорти берилади.\nБу ҳужжатни қўлга киритган шахс нафақат ўзимизда балки, чет эл давлатидаги салоҳиятли корхоналарида ҳам бемалол ишлаши мумкин бўлади.\nЯна бир жиҳат, ушбу касбий малака сертификатини (Skills паспорти) олган битирувчиларга Бандликка кўмаклашиш давлат жамғармаси маблағлари ҳисобидан касб-ҳунарга ўқиш ва малака имтиҳонини топшириш харажатларини қоплаш, тадбиркорликка жалб этиш ва ўзини ўзи банд қилганлик учун рағбатлантириш субсидияларини ажратиш ҳамда ўз бизнесини бошлаши учун имтиёзли кредит ажратишга йўлланма бериш каби имтиёзлар берилади.\nҚарорда белгиланганидек, Бандлик ва меҳнат муносабатлари вазирлиги тизимидаги касб-ҳунарга ўқитиш марказларида ижтимоий ҳимояга муҳтож, айниқса, кам таъминланган ва меҳнат мигрантлари оилаларининг аъзолари, ногиронлиги бўлган шахслар учун ўқитиш курслари бепул бўлиши таъминланади.\nШу билан бирга, нафақат ўзимизда балки, Ўзбекистон Республикаси фуқаролари кўпчиликни ташкил этадиган Россия Федерациясининг ҳудудларида давлат ҳамда нодавлат таълим муассасалари ва марказлари билан музокаралар олиб бориб, мазкур ҳудудларда меҳнат фаолиятини олиб бораётган фуқароларимизни касб-ҳунарга ва рус тилига, айниқса, кечки пайт (иш вақтидан кейин) ўқитишни ташкил этиш, шу жумладан, ўқитиш учун жой, ўқув қўлланмаси ва ўқув қуроллари билан таъминлаш чоралари масъулларга вазифа қилиб белгиланмоқда.\nФикримизча, ижтимоий ҳимояга муҳтожларга бир икки марталик кўмак бериш билан муаммони бартараф этиб бўлмайди. Тарихдаги ёрқин мисоллар фикримизни исботлайди. Бироз аччиқ бўлса ҳам, яна ўша гапни эслашга тўғри келяпти: «одамларга балиқ эмас, қўлига қармоқ бериб, балиқ тутишни ўргатиш керак».\nҲужжатда барчаси аниқ баён этилган, молиявий масалалар манбаси, масъуллар аниқ кўрсатилган. Бу ёғи ижрога боғлиқ. Биз, парламент аъзолари ижро қандай бўлади, деб кутиб ўтирмаймиз, албатта. Масъул ташкилотлар билан бирга фаол иштирок этамиз.\nЯратувчилик, бунёдкорлик руҳи янги марраларни забт этишга чорлайди\nКонституция ёшлар ҳуқуқлари кафолати бўлмоқда


Украина жанубида ракета ўқув машқлари бошланди. Бу ҳақида Украинанинг "Юг" Ҳаво қўмондонлиги матбуот маркази раҳбари Владимир Крыжановский "112 Украина" телеканали эфирида маълум қилди.\nУнинг сўзларига кўра, ўқув машқлари ўрта узоқликда ҳаракатланувчи зенит ракеталарининг назорат синовларидан иборат бўлган. Гап С-300 ракеталари ҳақида бормоқда.\n"Ҳаммаси режадагидек кетмоқда", - деди Крыжановский.\n"Отишмалар секторига назар соладиган бўлсак, Қрим ҳаво кенглигига энг яқин ёндашув нуқтаси 30 километрдан камроқни ташкил этади. Халқаро қонунчилик меъёрларига кўра, бу анча катта масофа ҳисобланади", - қўшимча қилди "Юг" Ҳаво қўмондонлиги матбуот маркази раҳбари.\nКейинроқ Россия транспорт вазирлиги раҳбар ўринбосари Украина ўқув машқлари ҳудудлари Россия авиакомпанияларининг Қрим йўналишидаги парвозларига таъсир ўтказмаслигини айтди. Росавиацияда Киев отишмалар зонасини Россиядан ғарб томонга сурганлигини маълум қилишди. Украина ҳукуматининг шу мазмундаги хати идорага келиб тушган.\nРосавиацияда маълум қилишларича, Украинанинг ҳаракатлари барча халқаро келишувларга зид бўлиб, бу фуқаролик самолётлари учун хавф уйғотиши мумкин.\nУкраина Росавиация ракета ўқув машқлари


11:45 / 27.03.2017\n«Арсенал» футбол клубининг собиқ ҳужумчиси Тьерри Анри Арсен Венгернинг ўрнига жамоа бош мураббийига айланиши мумкинлиги ҳақидаги гап-сўзларга изоҳ берди. У айни дамда Бельгия терма жамоаси мураббийлар штаби аъзоси ҳисобланади.\n«Ҳаммаси ҳам менга боғлиқ эмас. Баъзи бир принциплар борки, уларга риоя қилиш керак, клуб эса менинг юрагимда. Ҳа, мени Венгернинг ўрнига келиши мумкин дейишмоқда. Аммо мен бунга изоҳ беришим бироз мушкул, сабаби бу мураббий ҳамда унинг қилган ишига ҳурматим чексиз.\nВенгерни алмаштиришга тайёрманми?! Бирон нарса дея олмайман. Мен бутун умр давомида маслаҳатчи мураббий бўлиб қолиш ниятида эмасман, лекин мураббий иши – бу менинг мақсадим эмас. Бунинг учун барчасини қилишга тайёрман, аммо ҳозирча шунчаки ўқимоқдаман», - дея Анрининг сўзларини келтиради Goal.\nАрсен Венгер Тьерри Анри


Президент Андижонга жўнаб кетди\nШавкат Мирзиёевнинг вилоятдаги ижтимоий-иқтисодий ислоҳотларнинг бориши, одамлар ҳаёти билан танишиши кутилмоқда.\nТОШКЕНТ, 21 май — Sputnik. Шавкат Мирзиёев Андижон вилоятига жўнаб кетди. Бу ҳақда давлат раҳбари матбуот хизмати хабар қилмоқда.\nПрезидент вилоятдаги ижтимоий-иқтисодий ислоҳотларнинг бориши, одамлар ҳаёти билан танишади.\nСафар давомида қишлоқ хўжалиги ва саноат корхоналари, бунёдкорлик ишларини кўздан кечириш режалаштирилган.


Рамазон – Қуръон ойидир | Siyrat.uz\n13:00 Май 30, 2017\nШариъат ва олимлар истилоҳида Рамазон ойи бир қанча номлар билан номланади. Мисол тариқасида: “раҳмат ойи”, “тақво ойи”, “барака ойи”, меҳр-муҳаббат ойи”, “садақа ой”, “савобларни қўлга киритиш ойи”, “мағфират ойи” ва албатта “Қуръон ойи” деган номларни келтиришимиз мумкин. Бу ойда барча мусулмонларнинг эътибори бошқа ойларга қараганда Аллоҳнинг каломи Қуръонга кўпроқ қаратилади. Шундай экан, “Тарихда ўчмас из қолдирган олимлар Рамазон ойида қандай амал қилган эканлар?”, “Қуръонга қандай муносабатда бўлган эканлар?” деган савол туғилиши табиий. Мана шу саволларга жавоб ўлароқ баъзи манбалар асосида уларнинг шижоатлари, белни қаттиқ боғлашлари, доим савоб амалнинг ортида туришларини ҳикоя қилиб бермоқчимиз. Мақсадимиз — биз ҳам улар эришган мартабаларга эришсак, улар қўлга киритган савобларга етишсак! Аллоҳ таолонинг Ўзи барчамизга Рамазон ойида Ўзи рози бўладиган амалларни қилишни насиб этсин!\nАввалги мақолаРамазон ойининг 4-куни\nКейинги мақола РАСУЛУЛЛОҲ БИЛАН БИРГА РАМАЗОН